এটি রিক্রিয়েশনাল ড্রাগ ইউজ (Recreational Drug Use) নামেও পরিচিত।\nযখন কোনো ব্যক্তি চিকিৎসকের পরামর্শ ছাড়াই নির্দিষ্ট কোনো ঔষধ চিকিৎসক দ্বারা অনুমোদিত নয় এমন পদ্ধতিতে ও অধিক পরিমাণে নিয়মিতভাবে ব্যবহার করে তখন এ অবস্থাকে ড্রাগ বা ঔষধের অপব্যবহার বলা হয়। ড্রাগের অপব্যবহার শুধুমাত্র সাইকোঅ্যাকটিভ ড্রাগের (psycho-active drug) মধ্যেই সীমাবদ্ধ নয়। একজন ব্যক্তি নিজের কর্মদক্ষতা বা শারীরিক ক্ষমতা বৃদ্ধির জন্য নির্দিষ্ট কোনো ঔষধ ব্যবহার করলে (যা অনুমোদিত নয়) সেটিও ড্রাগের অপব্যবহার বলে চিহ্নিত করা হয়। যেমন- কিছু ক্রীড়াবিদ নিজের কর্মদক্ষতা বৃদ্ধির জন্য খেলার পূর্বে স্টরয়েড ব্যবহার করে থাকে যা নিয়ম বহির্ভূত। সুতরাং ঔষধের অপব্যবহার বলতে শুধু সাইকোঅ্যাকটিভ ড্রাগের ব্যবহারকে বোঝায় না। যে কোনো অবৈধ ঔষধ যেমন চেতনানাশক ঔষধ (narcotics), উত্তেজক পদার্থ (stimulants), ঘুমের ঔষধ (sedatives), বিভ্রম সৃষ্টি করে এমন ঔষধ (hallucinogens), মাদকদ্রব্য (cannabis) এমনকি নেশার জন্য আঠা বা রঙের ব্যবহার ও ড্রাগ বা ঔষধের অপব্যবহারের মধ্যে পড়ে। এসব ঔষধ সেবনের ফলে একজন ব্যক্তি নিজের আচরণের উপর নিয়ন্ত্রণ হারিয়ে ফেলে।\nযে সকল ড্রাগ বা ঔষধ সবচেয়ে বেশি ব্যবহৃত হয়-\nঅ্যালকোহলের পর যে ঔষধ অবৈধভাবে সবচেয়ে বেশি ব্যবহৃত হয় সেটি হল মারিজুয়ানা। অন্যান্য ব্যবহৃত ড্রাগগুলো হলো- কোকেইন, হেরোইন, এল-এস-ডি (LSD), এম-ডি-এম-এ (MDMA), মেথামফেটামিন, ফেনসাইক্লিডিন, স্টেরয়েড (এনাবোলিক), ভিকোডিন, অক্সিকোটিন এবং অন্যান্য প্রেসক্রাইবড ঔষধ। এসব ঔষধের অপব্যবহারের ফলে একজন ব্যক্তির শারীরে নানা ধরনের সমস্যা দেখা দিতে পারে। যেমন-\nহৃদস্পন্দন ও শরীরের তাপমাত্রা বৃদ্ধি পাওয়া।\nপেশীর নিয়ন্ত্রণক্ষমতায় ত্রুটি দেখা দেয়, যার ফলে দৈনন্দিন বিভিন্ন কাজকর্ম যেমন কথা বলা ও হাঁটাচলার ক্ষেত্রে অসুবিধা হয়।\nমাথা ঝিমঝিম করা, বমি হওয়া ও চোখে দেখতে সমস্যা হওয়া।\nমূর্চ্ছা যাওয়া ও শ্বাস-প্রশ্বাসের ক্ষেত্রে অসুবিধা হওয়া। এমনকি মৃত্যু হওয়ার সম্ভাবনা।\nআবার মানসিক দক্ষতার উপরও এসব ঔষধ বিরূপ প্রভাব ফেলে। যেমন-\nঅ্যালকোহলের ব্যবহার প্রথমে একজন ব্যক্তির বিচার-বিবেচনা করার ক্ষমতার উপর প্রভাব ফেলে। এর ফলে বাস্তবসম্পন্ন সিদ্ধান্ত গ্রহণে ব্যর্থ হয়।\nমনোযোগের অভাব দেখা দেয়।\nবেশিরভাগ ক্ষেত্রে অসংলগ্ন কথাবার্তা বলে।\nঅতিরিক্ত আবেগপ্রবণ হয়ে পড়ে।\nস্মৃতিশক্তি লোপ পায়।\nঅ্যালকোহল ব্যবহারের দীর্ঘস্থায়ী প্রভাবগুলো হলোঃ\nপুষ্টির অভাব দেখা দেয়া ও মানসিক দক্ষতা হ্রাস পাওয়া।\nশরীরের বিভিন্ন অঙ্গপ্রত্যঙ্গ যেমন মস্তিষ্ক, হৃৎপিণ্ড, পাকস্থলী ও লিভারের ক্ষতি হওয়া।\nহাড় ও পেশী দুর্বল হয়ে পড়া।\nমনোযোগ কমে যাওয়া।\nভিন্ন পরিবেশ বা মানুষের সাথে খাপ খাওয়াতে অসুবিধা হয়।\nঅ্যালকোহলের ব্যবহার ছেড়ে দিলে হ্যালুসিনেশন বা বিভ্রমসহ বিভিন্ন সমস্যা দেখা দেওয়া।\nবিভিন্ন কারণে ঔষধ অপব্যবহারের অভ্যাস গড়ে উঠতে পারে। অনেক মানুষই বিভিন্ন পার্টিতে গিয়ে বন্ধুবান্ধব বা আশেপাশের মানুষের প্রভাবে অ্যালকোহল বা ড্রাগ গ্রহণ করে থাকে। কিছু কিছু মানুষ দৈনন্দিন কাজের চাপ, মানসিক দুশ্চিন্তা এমনকি শারীরিক অসুস্থতা থেকে মুক্তি পাওয়ার জন্য ড্রাগ ব্যবহার করে থাকে। আবার কিছু কিছু মানুষ ব্যক্তিগত চাহিদা ও আত্মতৃপ্তির জন্য ড্রাগ ব্যবহার করে থাকে। আবার অনেকের কাছে এটি নিজের ত্রুটি থেকে মুক্তি পাওয়ার একটি পন্থা।\nতবে ড্রাগের ব্যবহার দৈনন্দিন জীবনে ব্যক্তিগত সমস্যা সমাধানের উপায়ে পরিণত হলে এটি আসক্তিতে রূপান্তরিত হয়। তবে বিভিন্ন অবৈধ ঔষধের সহজলভ্যতা ও বিভিন্ন সমাজে এর গ্রহণযোগ্যতার জন্য ড্রাগের অপব্যবহার তরুণ সমাজে দিন দিন বৃদ্ধি পাচ্ছে।\nবিষণ্নতা (Depression) অতিরিক্ত মদ্যপান (Abusing alcohol)\nউদ্বেগ বা দুশ্চিন্তা (Anxiety and nervousness) ডিলিওশন অথবা হ্যালুসিনেশন (Delusions or Hallucinations)\nসমাজ বিরোধী আচরণ (Antisocial behavior) ঘাম হওয়া (Sweating)\nআক্রমণাত্মক আচরণ (Hostile behavior) অতিরিক্ত রাগ (Excessive anger)\nঅনিদ্রা (Insomnia) ভয় এবং আতংক (Fears and phobias)\nclonidine folic acid\nmultvitamin + multimineral ondansetron hydrochloride\npromethazine thiamine hydrochloride\nযে কোনো বয়স বা লিঙ্গের ব্যক্তির মিধ্যে ঔষধের অপব্যবহারের অভ্যাস গড়ে উঠতে পারে। এক্ষেত্রে ঝুঁকিপূর্ণ বিষয়গুলো নিম্নে আলোচনা করা হলোঃ\nএকই পরিবারের এক বা একাধিক সদস্য ঔষধের অপব্যবহারের সাথে যুক্ত থাকলে এ সমস্যার ঝুঁকি বৃদ্ধি পায়।\nপুরুষদের মধ্যে ড্রাগের অপব্যবহারের প্রবণতা বেশি দেখা যায়।\nঅন্য কোনো মানসিক অসুস্থতা থাকলে এ সমস্যার ঝুঁকি বেড়ে যায়।\nবন্ধুবান্ধব বা সহপাঠীদের প্রভাবে তরুণদের মধ্যে ড্রাগ অপব্যবহারের প্রবণতা গড়ে ওঠে যা এ সমস্যার অন্যতম প্রধান ঝুঁকিপূর্ণ বিষয়।\nপরিবারের সাথে ভালো সম্পর্ক না থাকলে এ সমস্যার ঝুঁকি বেড়ে যায়।\nমানসিক চাপ ও দুশ্চিন্তার প্রভাবে ড্রাগ অপব্যবহারের ঝুঁকি বাড়তে পারে। আবার একাকিত্ব থেকেও ড্রাগ অপব্যবহারের প্রবণতা গড়ে উঠতে পারে।\nউচ্চমাত্রায় নেশাসৃষ্টিকারী কিছু ঔষধ যেমন ব্যথা উপশমকারী ঔষধ বা উত্তেজক পদার্থ ব্যবহারের ফলে এসব ঔষধের প্রতি একজন ব্যক্তি আসক্ত হয়ে পড়ে। যার ফলে তার মাঝে এগুলো নিয়মিত ব্যবহারের প্রবণতা গড়ে ওঠে।\nতরুণ বয়সে যারা ড্রাগ ব্যবহার করতে শুরু করে পরবর্তী জীবনে তারা এসবের প্রতি আসক্ত হয়ে পড়ে।\nজাতিঃ কৃষ্ণাঙ্গ ও শ্বেতাঙ্গদের মধ্যে এই রোগ নির্ণয়ের গড়পড়তা সম্ভাবনা রয়েছে। হিস্প্যানিক ও অন্যান্য জাতির মধ্যে এই রোগ নির্ণয়ের সম্ভাবনা ১ গুণ কম।\n(ক) মারিজুয়ানা ব্যবহারের ফলে অন্যান্য ড্রাগের প্রতিও কি আসক্তি জন্মাতে পারে ?\nউত্তরঃ সাধারণত মারিজুয়ানা ব্যবহারের ফলে অন্যান্য ড্রাগের প্রতি আসক্তি জন্মায় না। তবে যারা মারিজুয়ানা ব্যবহার করে তারা অন্যান্য ড্রাগ ব্যবহারকারী ও বিক্রেতাদের সাথে মেলামেশা করে থাকে। যার ফলে তাদের অন্যান্য ড্রাগ ব্যবহারের প্রবণতা গড়ে ওঠে।\n(খ) শুধুমাত্র একবার ব্যবহারের পরই কি কেউ ড্রাগের প্রতি আসক্ত হতে পারে ?\nউত্তরঃ মাদকাসক্তি একটি ধারাবাহিক প্রক্রিয়া। অধিকাংশ মানুষই কৌতুহলের বশে প্রথমদিনে শুধুমাত্র একবারের জন্য ড্রাগ ব্যবহার করে থাকে। কিন্তু নেশাসৃষ্টিকারী এসব ড্রাগ বা ঔষধ মস্তিষ্কে প্রভাব ফেলে। যার ফলে একবার ব্যবহারের পরই বারবার ব্যবহারের প্রবণতা গড়ে ওঠে। তাই ড্রাগের প্রতি আসক্ত না হওয়ার লক্ষ্যে এর ব্যবহার থেকে সম্পূর্ণভাবে বিরত থাকতে হবে।\nনিম্নলিখিত উপায়ে কিশোর-কিশোরী ও তরুণ-তরুণীদের মধ্যে ড্রাগের অপব্যবহার প্রতিরোধ করা সম্ভব-\nকিশোর-কিশোরী ও তরুণদের মাঝে ড্রাগের অপব্যবহার সম্পর্কে সচেতনা বৃদ্ধি করতে হবে।\nসন্তানের বিভিন্ন সমস্যাগুলো ভালোভাবে শুনতে হবে ও এ ব্যাপারে সহায়তা করতে হবে।\nমা-বাবার মাদক সেবন করা উচিৎ নয়। কারণ এ থেকে সন্তানের মধ্যে মাদক সেবনের প্রবণতা গড়ে উঠতে পারে।\nসন্তান ও মা-বাবার মধ্যে সুস্থ্য ও বন্ধুত্বপূর্ণ সম্পর্ক থাকতে হবে।


এই রাজনৈতিক অবস্থায় বিএনপি কোনোমতেই নির্বাচনে যাবে না: ফখরুল | প্রথম আলো\nএই রাজনৈতিক অবস্থায় বিএনপি কোনোমতেই নির্বাচনে যাবে না: ফখরুল\nপ্রকাশ: ৩১ অক্টোবর ২০২১, ২০: ২৬\n২০২৩ সালের নির্বাচনকে সামনে রেখে এখন থেকেই বিভিন্ন ইস্যু তৈরি করে বিএনপি নেতা কর্মীদের গ্রেপ্তার, মামলা দিয়ে চরমভাবে হয়রানি করছে বলে অভিযোগ করেছেন বিএনপির মহাসচিব মির্জা ফখরুল ইসলাম আলমগীর। তিনি বলেছেন, আওয়ামী লীগ গণতন্ত্রের সমস্ত পরিসরকে সংক্ষিপ্ত করে ফেলছে।\nরাজধানীর গুলশানে বিএনপি চেয়ারপারসনের কার্যালয়ে আজ রোববার সন্ধ্যায় জরুরি সংবাদ সম্মেলনে এসব অভিযোগ করেন মির্জা ইসলাম আলমগীর। বিএনপির একাধিক নেতা-কর্মীকে আটকের প্রতিবাদে জরুরি এ সংবাদ সম্মেলনের আয়োজন করে বিএনপি।\nমির্জা ফখরুল ইসলাম আলমগীর বলেন, ২০১২ সালে তত্ত্বাবধায়ক সরকার ব্যবস্থা বাতিল করার পর থেকে বর্তমান সরকার গণতন্ত্রের পরিসরকে একেবারে সংকীর্ণ করে ফেলছে। সম্পূর্ণ পরিকল্পিতভাবে এখানে বিরাজনীতিকরণের একটা প্রক্রিয়া শুরু করেছে। বিশেষ করে প্রধান বিরোধী দল বিএনপিকে নির্মূল করার একটা নীলনকশা তারা করেছে। তিনি বলেন, এর ফলশ্রুতিতে ২০১৪ সালে সরকার একতরফা নির্বাচন করেছে। ২০১৮ সালে আগের রাতে নির্বাচন করে জনগণের মতামত বাতিল করে একটা প্রতিনিধিত্বহীন সংসদ গঠন করেছে, যার সঙ্গে জনগণের কোনো সম্পর্ক নেই।\nমির্জা ফখরুল আরও বলেন, সহিংসতা সৃষ্টি করছে সরকার, তাদের লোকজন এবং পুলিশ। সেখানে তারা মামলা দিচ্ছে বিএনপি নামে। একইভাবে চাঁদপুরের হাজীগঞ্জ ও নোয়াখালীর চৌমুহনীতে বিএনপি নেতা-কর্মীদের নামে মামলা দেওয়া হয়েছে।\nসংবাদ সম্মেলন শেষে মির্জা ফখরুল সাংবাদিকদের প্রশ্নের জবাব দেন। প্রশ্নের জবাবে মির্জা ফখরুল বলেন, 'এটা সরকারের চিরাচরিত ধারণা বা ভীতি যে বিএনপিকে কোনোমতেই নির্বাচনের কাছে আসতে দেওয়া যাবে না। বিএনপিকে নির্বাচনের আশপাশে আসতে দিলেই তারা জানে যে সামনের নির্বাচনে তাদের ক্ষমতায় আসা সম্ভব হবে না। বর্তমান রাজনৈতিক অবস্থায় আমরা কোনোমতেই নির্বাচনে যাব না। নির্বাচনকালীন সময়ে একটা তত্ত্বাবধায়ক সরকার, নিরপেক্ষ সরকার ছাড়া বিএনপি কোনো নির্বাচনে যাবে না।'\nসংবাদ সম্মেলনে বিএনপির ঢাকা মহানগর উত্তরের সদস্যসচিব আমিনুল হক উপস্থিত ছিলেন।\nরাজধানীর উত্তরের দিকে এমন ঘটনা বেশি হচ্ছে উল্লেখ করে মির্জা ফখরুল বলেন, আজ বিএনপি চেয়ারপারসন রোগমুক্তি কামনায় মিলাদ মাহফিল অনুষ্ঠিত হয়। বিএনপি নেতা সাজেদুল ইসলাম সুমনের বাসা থেকে দলটির একাধিক নেতা-কর্মীকে আটক করে পুলিশ। তিনি বলেন, ২৬ অক্টোবরে ভাটারায় বিএনপির কর্মী সভায় পুলিশের হামলা হয়, ২৩ অক্টোবর উত্তরখানে বিএনপির কর্মিসভা পণ্ড হয় পুলিশি বাধায়, ১২ সেপ্টেম্বর খিলক্ষেত থানার বিএনপির নেতার বাসায় ফরম বিতরণের সময় পুলিশ হামলা করে ৫ জনকে গ্রেপ্তার করে নিয়ে যায়।\n'গণতন্ত্র দেওয়ার তারা কে?'\nবিএনপি মহাসচিব বলেন, পত্রিকায় দেখলাম ওবায়দুল কাদের সাহেব বলেছেন গণতন্ত্র তারা না দিলে আমরা নাকি সমালোচনা করতে পারতাম না। গণতন্ত্র দেওয়ার তারা কে? অধিকার আমরা মুক্তিযুদ্ধের সময় রক্ত দিয়ে অর্জন করেছি। পরবর্তীতে গণতন্ত্রের জন্য আমরা আরও লড়াই করেছি।\nআওয়ামী লীগ উদ্দেশ্যপ্রণোদিতভাবে চিরকাল ক্ষমতায় থাকার জন্য তত্ত্বাবধায়ক সরকার ব্যবস্থা বাতিল করে নির্দলীয় সরকারের অধীনে নির্বাচন ব্যবস্থা করেছে মন্তব্য করেন মির্জা ফখরুল বলেন, 'সেটাকে পাকাপোক্ত করার জন্য বারবার বিএনপিকে ধ্বংস, নির্মূলের জন্য, বিরোধী দলের নেতা-কর্মীদের হয়রানি মিথ্যা মামলা, গ্রেপ্তার হত্যা সবকিছু করছে। এটাকে কোনো গণতান্ত্রিক ব্যবস্থা বলা যাবেই না, এটা ভয়ংকরভাবে একটা ফ্যাসিবাদী ব্যবস্থা। হিটলার-মুসোলিনিরাও ফ্যাসিস্ট, তারা এভাবেই গণতন্ত্রকে ধ্বংস করেছে, ভোটের অধিকার হরণ করেছে।'\nমির্জা ফখরুলের অভিযোগ, দুর্গা উৎসবকে কেন্দ্র করে সারা দেশে প্রায় ১০ হাজার মানুষকে সরকার মিথ্যা মামলা দিয়েছে। এটা বিএনপি নেতা কর্মীদের বিরুদ্ধে দিয়েছে।\nঅবিলম্বে নেতা-কর্মীদের মুক্তির দাবি জানিয়ে মির্জা ফখরুল বলেন, দেশের মানুষের ন্যূনতম অধিকার নেই। মিলাদ করা তো একটা ধর্মীয় অধিকার। এই ধর্মানুষ্ঠান করার অধিকার সংবিধান আমাদের দিয়েছে। সংবিধান অধিকার দিয়েছে সভা করতে মিছিল করতে। সাংবিধানিক অধিকার সরকার হরণ করে নিচ্ছে। অর্থাৎ এই সরকার সংবিধানের বিরুদ্ধে, রাষ্ট্রের বিরুদ্ধে, স্বাধীনতার অর্জনের বিরুদ্ধে অবস্থান নিয়েছে।\n'মিলাদ কী নিষিদ্ধ?'\nবিএনপির ঢাকা মহানগর উত্তরের আহ্বায়ক আমানউল্লাহ আমান বলেন, বিএনপির ঢাকা মহানগর উত্তরের সদস্যসচিব, তেজগাঁও মহানগরীর নেতা কর্মীরাসহ আমরা শাহীনবাগে বাদ যোহর মিলাদে অংশ নেই। মিলাদ শেষে গুম হওয়া বিএনপির ছাত্রনেতা সাজেদুল ইসলাম এর অসুস্থ মাকে আমরা দেখতে যাই। সে সময় সুমনের বাড়ি চারদিকে শতাধিক ইউনিফর্ম ও সাদা পোশাকে অর্ধ শতাধিক পুলিশ ঘিরে ফেলে।'\nতিনি আরও বলেন, 'দরজা খুলে ঢুকে পুলিশ বেধড়ক নেতা-কর্মীদের ওপর হামলা, মারধর, আক্রমণ এবং গ্রেপ্তার করে। আমরা প্রতিবাদ করি কেন করছেন আমরা তো মিলাদে এসেছি । অসুস্থ মাকে দেখতে এসেছি কিন্তু কোনো কথায় তারা মানবে না। ওসি অপূর্বের নেতৃত্বে ঘটনাটি ঘটেছে।'\nআমান উল্লাহ আমানের অভিযোগ, 'প্রায় ১৫ জন নেতা-কর্মীকে ধরে নিয়ে যাওয়া হয়। এই গ্রেপ্তার কেন আমাদের কি গণতান্ত্রিক অধিকার নেই। আমরা কি মিলাদ করতে পারব না, এটা কি নিষিদ্ধ? ঢাকা মহানগর উত্তর দক্ষিণে কোথাও বিএনপি নেতা-কর্মীরা কর্মসূচি পালন করতে পারছেন না।'


কর্পোরেট কর্নার-209955 | Bangladesh Pratidin\nমিউচুয়াল ট্রাস্ট ব্যাংক লিমিটেড (এমটিবি) এবং বিকাশ লিমিটেডের মধ্যে সমপ্রতি চুক্তি স্বাক্ষরিত হয়। এর মাধ্যমে এমটিবি, বিকাশ লিমিটেডকে দেশব্যাপী বিস্তৃত এমটিবির ১১১টি শাখায় নিজস্ব ‘ডিপোজিট স্লিপ’-এ বিল কালেকশন, পে-মেন্ট ট্রান্সফারের মতো বিভিন্ন ‘ক্যাশ ম্যানেজমেন্ট’ সেবা প্রদান করবে।\nএনসিসি ব্যাংকের শাখা পর্যায়ের নির্বাহী ও কর্মকর্তাদের জন্য দিনব্যাপী ‘রিফ্রেসার্স কোর্স অন ট্রেড ফাইন্যান্সিং’ শীর্ষক প্রশিক্ষণ কর্মসূচি সম্প্রতি ব্যাংকের ট্রেনিং ইন্সটিটিউটে অনুষ্ঠিত হয়েছে। উদ্বোধন করেন ব্যাংকের ব্যবস্থাপনা পরিচালক ও প্রধান নির্বাহী গোলাম হাফিজ আহমেদ।\nওয়ার্ল্ড ইউনিভার্সিটি অব বাংলাদেশ, ব্যবসায় প্রশাসন অনুষদের উদ্যোগে 'A brief introduction to the concepts and use of lean six sigma' শীর্ষক সেমিনার সম্প্রতি অনুষ্ঠিত হয়। অনুষ্ঠানে প্রধান অতিথি ছিলেন ওয়ার্ল্ড ইউনিভার্সিটি অব বাংলাদেশের উপাচার্য, অধ্যাপক ড. আবদুল মান্নান চৌধুরী।\nফার্স্ট সিকিউরিটি ইসলামী ব্যাংক লিমিটেডের রাজশাহী ও খুলনা অঞ্চলের কর্মকর্তাদের অংশগ্রহণে ৫ দিনব্যাপী ‘ইনভেস্টমেন্ট প্রসিডিউর’ বিষয়ক প্রশিক্ষণ শুরু হয়েছে। উদ্বোধন করেন ব্যাংকের অতিরিক্ত ব্যবস্থাপনা পরিচালক কাজী ওসমান আলী। কর্মসূচিতে ৩৪ জন কর্মকর্তা অংশগ্রহণ করেন।\nসম্প্রতি জাইকার আর্থিক সহায়তায় স্ট্যান্ডার্ড ব্যাংক লি. আরবান বিল্ডিং সেফিট প্রকল্পের আওতায় ঝুঁকিমুক্ত পোশাক কারখানা গড়তে ঋণ বিতরণে বাংলাদেশ ব্যাংকের সঙ্গে চুক্তি করেছে। এসময় বাংলাদেশ ব্যাংক গভর্নর ফজলে কবির, জাইকার বাংলাদেশ প্রধান তাকাতোশি নিশিকাতা, স্ট্যান্ডার্ড ব্যাংকের এমডি মামুন-উর-রশিদ উপস্থিত ছিলেন। -বিজ্ঞপ্তি\nস্টেট ইউনিভার্সিটি অব বাংলাদেশে সম্প্রতি ‘এসইউবি ইন্টার-ইউনিভার্সিটি প্রোগামিং কনটেস্ট ২০১৭” অনুষ্ঠিত হয়। উদ্বোধন করেন বিশ্ববিদ্যালয়ের উপদেষ্টা প্রফেসর ড. এস.এম.এ ফায়েজ। বুয়েটের অধ্যাপক ড. মোহাম্মদ কায়কোবাদের নেতৃত্বে ১৩ সদস্যের একটি বিচারকদল দায়িত্ব পালন করে। -বিজ্ঞপ্তি


ভারতীয় রেলে গৈরিকীকরণ! বদলে যাচ্ছে কোচের রঙ থেকে অনেককিছুই | Indian Railways to change colors of various trains - Bengali Oneindia\nভারতীয় রেলে গৈরিকীকরণ! বদলে যাচ্ছে কোচের রঙ থেকে অনেককিছুই\n| Published: June 20 2018, 19:10 [IST]\nভারতীয় রেলে পোশাকি পরিবর্তন আসতে চলেছে। রেল মন্ত্রক সূত্রে খবর, নীল সাদা রঙের বদলে হলুদ, বাদামি রঙের রঙে রাঙা হতে চলেছে রেল। আগামী কিছুদিনের মধ্যেই কয়েক হাজার ট্রেনকে এই রঙে রাঙানো হবে বলে খবর। ফলে আগের নীল-সাদা রঙ আর দেখতে পাওয়া যাবে না। রেলমন্ত্রক যাত্রী স্বচ্ছ্বন্দের পাশাপাশি বহিরঙ্গের সাজের দিকটিও খেয়াল রেখেছে।\nদিল্লি-পাঠানকোট রুটে প্রথম ট্রেন\nদিল্লি-পাঠানকোট রুটে নতুন রঙের ট্রেন প্রথম সওয়ারী করবে। এই ট্রেনের ১৬টি কোচই একই রঙে রাঙানো হবে। এই প্রকল্প মোতাবেক ৩০ হাজার কোচকে প্রাথমিকভাবে গেরুয়া রঙে রাঙানো হবে।\nতবে শুরু অবশ্য বাইরের রঙই নয়, ভিতরেও যাত্রী স্বচ্ছ্বন্দ্যের দিকেও রেল খেয়াল রাখছে। আরামদায়ক সিট, ভ্যাকুম বাথরুমের পাশাপাশি যাত্রী সুবিধার্থে সব সিটের সঙ্গে চার্জারের ব্যবস্থা রাখা হচ্ছে।\nরেল আধিকারিক সূত্রে খবর, রেলমন্ত্রী পীষূষ গোয়েলের সম্মতি পাওয়ার পরই জোরকদমে কাজ চলছে। খুব তাড়াতাড়ি এই প্রকল্পের শেষ করা হবে। প্রায় ২ দশক পরে রেলের চেহারায় পরিবর্তন আসছে বলে জানানো হয়েছে।\nকোন কোন ট্রেনে বদল নয়\nপ্রসঙ্গত, এই রঙের বদল শুধুমাত্র এক্সপ্রেস ট্রেনের জন্য করা হচ্ছে। রাজধানী, শতাব্দী, দুরন্তর মতো ট্রেনের আগে থেকেই নিজেদের রঙ থাকায় সেই ট্রেনগুলির বাইরের অঙ্গে কোনও রঙের পরিবর্তন হচ্ছে না।\nindian railways railways piyush goyal ভারতীয় রেল রেল পীযূষ গোয়েল\nIndian Railways to change colors of various trains


আন্তর্জাতিক খবর Archives - Page 195 of 196 - The Dhaka Times\nঢাকা টাইমস্ ডেস্ক ॥ পাকিস্তানের রাষ্ট্রীয় সমস্যার আপাতত সমাধানের পথে এগিয়েছে। অনেক নাটকীয়তার পর অবশেষে পাকিস্তানের নতুন প্রধানমন্ত্রী নির্বাচিত হলেন রাজা পারভেজ আশরাফ। ২২ জুন রাতে মজলিস-ই-শূরার অধিবেশনে ২১১ ভোট পেয়ে সৈয়দ ইউসুফ রাজা গিলানির উত্তরসূরি নির্বাচিত হন পাকিস্তান পিপলস পার্টির (পিপিপি) এ জ্যেষ্ঠ নেতা। তার প্রতিদ্বন্দ্বী পাকিস্তান মুসলিম লীগের প্রার্থী (নওয়াজ) মেহতাব আফতাব খান […]\n৪ বছর, ৭ মাস আগে আন্তর্জাতিক খবর\nদি ঢাকা টাইমস ডেস্ক ॥ আজ আমরা বিশ্বের বিভিন্ন মজার মজার খবর আপনাদের সামনে তুলে ধরবো। মুরার বানর, পিস্তল লেক ও হোলফিনসহ আজব কিছু কাহিনী। বিস্তারিত পড়ুন…\nডিমের ভিতরে ডিম, জলের নিচে ২২ মিনিটসহ কয়েকটি আজব খবর\nদি ঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আজ রয়েছে ডিমের ভিতরে ডিম, জলের নিচে ২২ মিনিটসহ কয়েকটি আজব খবর। বিস্তারিত পড়ুন…\nঢাকা টাইমস্ ডেস্ক ॥ সংবাদ মাধ্যমগুলোতে এ যাবত যা প্রকাশ পেয়েছে তা হলো, ওসামা বিন লাদেনকে খুঁজে বের করতে যুক্তরাষ্ট্রকে সহায়তাকারী পাকিস্তানি চিকিৎসক শাকিল আফ্রিদির সাজা হয়েছে জঙ্গি গোষ্ঠী লস্কর-ই-ইসলামের সঙ্গে জড়িত থাকার কারণে, সিআইএ’র সঙ্গে সম্পর্ক থাকার কারণে নয়। আদালতের এক নথিতে এমনটিই বলেছেন পাকিস্তানি কর্মকর্তারা। কিন্তু আসলেও কি তাই? নাকি বলির পাঠা হয়েছেন […]\nসবগুলো পরমাণু বিদ্যুৎ কেন্দ্র একেবারে বন্ধ করে দিয়েছে জাপান!\nঢাকা টাইমস্ ডেস্ক ॥ পরমাণু শক্তির তেজস্ক্রিয়তার বিপর্যয় এড়াতে জাপানের ৫০তম ও সর্বশেষ সক্রিয় বিদ্যুৎচুল্লিটিও বন্ধ করে দেয়া হয়েছে। ফলে চার দশক ধরে পরমাণু বিদ্যুৎ ব্যবহারকারী দেশটি পরমাণু বিদ্যুৎ থেকে গুটিয়ে নিল নিজেদের। উল্লেখ্য, এশিয়ার এই শিল্পোন্নত দেশটি ৭০ দশকে পরমাণু বিদ্যুৎ ব্যবহার করা শুরু করে। ইতিমধ্যেই বিশ্বের তৃতীয় শক্তিশালী নিউক্লিয়ার পাওয়ারসমৃদ্ধ দেশ হিসেবে নিজেদের […]\nসংক্ষিপ্ত বিশ্ব সংবাদ -১০ (৩০-৫-১২)\nঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আশা করি আপনাদের ভালো লাগবে। ফের পারমাণবিক ক্ষেপণাস্ত্রের পরীক্ষা চালাবে পাকিস্তান চলতি মাসের শেষনাগাদ ফের পারমাণবিক ক্ষেপণাস্ত্রের পরীক্ষা চালাবে পাকিস্তান। দেশটির জিয়ো নিউজে প্রকাশিত প্রতিবেদনের বরাত দিয়ে টাইমস অব ইন্ডিয়ার খবরে এ কথা জানানো হয়। প্রতিবেদনে বলা […]\nঢাকা টাইমস্ ডেস্ক ॥ আধুনিক যুগের সঙ্গে তাল মিলিয়ে এগিয়ে চলেছে তথ্য প্রযুক্তির হাওয়া। তাইতো বর্তমান বিশ্বে তথ্য প্রযুক্তি ছাড়া ভাবাই যায় না। আজ তথ্য প্রযুক্তির সংক্ষিপ্ত সংবাদ-৯ এ বিশ্বের বেশ কিছু তথ্য প্রযুক্তির খবর তুলে ধরা হলো। আইফোন এবার নেশা শনাক্ত করবে! একজন মানুষ নেশা করলেও অনেক সময় বোঝা যায় না সে কি পরিমাণ […]\n৪ বছর, ৮ মাস আগে আন্তর্জাতিক খবর\nঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আশা করি আপনাদের ভালো লাগবে। পুরস্কারপ্রাপ্ত এয়ারপোর্ট মাডেরা ইন্টারন্যাশনাল এয়ারপোর্ট পর্তুগালের ফুনচাল এলাকায় অবস্থিত। ১৯৬৪ সালে এই এয়ারপোর্টটি তৈরি করা হয়। এটি যখন প্রথম তৈরি করা হয় তখন এর রানওয়ের দৈর্ঘ্য ছিল ১৬০০ মিটার। যা মাঝারি ধরনের […]\nঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আশা করি আপনাদের ভালো লাগবে। দা ভিঞ্চির দেয়াল চিত্র উদ্ধার বিশ্বখ্যাত চিত্রশিল্পী লিওনার্দো দা ভিঞ্চির একটি দেয়াল চিত্র আবিষ্কার করেছেন গবেষকরা। ধারণা করা হচ্ছে এই দেয়াল চিত্রটি ষোড়শ শতাব্দীতে আঁকা হয়েছিল। দেয়ালচিত্রটি আঁকা হয়েছিল ফ্লোরেন্সের একটি দেয়ালে। […]\nঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আশা করি আপনাদের ভালো লাগবে। কক্সবাজারে অলৌকিক কূপ ও পাথর অযত্ন-অবহেলায় পড়ে রয়েছে কক্সবাজারের ১৫০ বছরের অলৌকিক কূপ ও পাথর। অথচ এ কূপ ও পাথর থেকে মানত করে শত শত মানুষ বিভিন্ন রোগ এবং দুর্ঘটনা থেকে রক্ষা […]\nঢাকা টাইমস্ ডেস্ক ॥ এবার তৈরি হতে যাচ্ছে বিশ্বের সবচাইতে বড় প্রমোদতরী টাইটানিকের অবিকল আরো একটি জাহাজ টাইটানিক-২। বিস্তারিত পড়ুন … স্টাফ রিপোর্টার\nঢাকা টাইমস্ ডেস্ক ॥ বিশ্বের সব মজার মজার খবর নিয়ে প্রতি শুক্রবার আমরা আয়োজন করি সংক্ষিপ্ত বিশ্ব সংবাদ। প্রতি সপ্তাহের মতো আজও রয়েছে বিশ্বের বুকে ঘটে যাওয়া কয়েকটি খবর- যা হয়তো আমরা কখনও জানতেও পারতাম না। পাঁচতারা মানের কারাগার সাধারণত কারাগার অত্যন্ত কষ্টকর ও ভীতিকর একটা জায়গা হয়ে থাকে। অস্বাস্থ্যকর পরিবেশ ও নিম্নমানের ব্যবস্থাপনা থাকে […]\nঢাকা টাইমস ডেস্ক ॥ প্রতি সপ্তাহের মতো আজও আমরা বিশ্বের বিভিন্ন মজার মজার খবর আপনাদের সামনে তুলে ধরবো- আশা করি আপনাদের ভালো লাগবে। পাখিদের গণআত্মহত্যা আসামের হাফলং বরাইল পর্বতশ্রেণীর মধ্যে জাটিঙ্গা নামক গ্রামের শান্তস্বভাব পরিবেশ প্রতি রাতেই নষ্ট হয়ে যায়। এটা হয় আত্মহত্যার কারণে। তবে মানুষ নয়, ঝাঁকে ঝাঁকে পাখি এসে প্রায় প্রতি রাতে এ […]\nঢাকা টাইমস্ ডেস্ক ॥ বিশ্বের সব মজার মজার খবর নিয়ে প্রতি শুক্রবার আমরা আয়োজন করি সংক্ষিপ্ত বিশ্ব সংবাদ। প্রতি সপ্তাহের মতো আজও রয়েছে বিশ্বের বুকে ঘটে যাওয়া কয়েকটি খবর- যা হয়তো আমরা কখনও জানতেও পারতাম না। টেলিভিশনের রেলগাড়ি! মানুষের খেয়াল ও কাজকর্ম কখনও খুব উদ্ভট ও আশ্চর্যের হয়ে থাকে। ইউরোপের লিথুয়ানিয়ার (খরঃযঁধহরধ) ভিলনিয়াস (ঠরষহরঁং) এলাকার […]\n৪ বছর, ৯ মাস আগে Page 195 of 196« First«...1020304050...187188189190191192193194195196»\nআমাদের জন্য লিখুন 48 queries in 0.364 seconds. কপিরাইট© ২০১৫ দি ঢাকা টাইমস্ | সর্বস্বত্ত সংরক্ষিত, ধন্যবাদান্তে WordPress ও MaxCDN [EE2]


মোবাইল অ্যাপের মাধ্যমে ঋণ দিচ্ছে প্রাইম ব্যাংক! | trader.com.bd\nHome Bank মোবাইল অ্যাপের মাধ্যমে ঋণ দিচ্ছে প্রাইম ব্যাংক!\nপ্রথমবারের মতো দেশের তৈরি পোশাক শ্রমিকদের জন্য ডিজিটাল ঋণ বিতরণ শুরু করেছে বেসরকারি খাতের প্রাইম ব্যাংক। পাইলট প্রকল্পের আওতায় চলতি বছরের সেপ্টেম্বর মাসের শুরুতে অনন্ত জলিলের মালিকানাধীন চারটি পোশাক কারখানার শ্রমিকরা অ্যাপের মাধ্যমে আবেদন ঋণ পেয়েছেন।\nএ প্রকল্প সফল হলে পরে দেশের সব পোশাক কারখানার শ্রমিকদের জন্য ঋণ কার্যক্রম চালু করবে প্রাইম ব্যাংক। এজন্য পোশাক শ্রমিকদের প্রাইম ব্যাংকে অ্যাকাউন্ট খুলে মোবাইল ফোনের অ্যাপস্টোর থেকে প্রাইম অগ্রিম অ্যাপটি ডাউনলোড করে লগইন করতে হবে।\nলগইন করার সঙ্গে সঙ্গে প্রাইম ব্যাংকের কাছে নোটিফিকেশন যাবে। তারপর প্রাইম ব্যাংক গ্রহীতার ঋণ সক্ষমতা যাচাই করে ঋণ বিতরণ করবে। এজন্য গ্রহীতাদের ব্যাংকে যেতে হবে না। ঘরে বসেই পেয়ে যাবেন ঋণ। সুইসকন্টাক্ট এবং ব্রিটিশ ফিন-টেক আগাম (AGAM) ইন্টারন্যাশনালের সহযোগিতায় ঋণ কার্যক্রম চালু করেছে প্রাইম ব্যাংক।\nএ বিষয়ে প্রাইম ব্যাংকের ডিজিটটাল ব্যাংকিং ডিভিশনের সিনিয়র অ্যাসিসটেন্ট ভাইস-প্রেসিডেন্ট মাজিদ উল হক বলেন, পোশাক শ্রমিকদের বেতন কম। তারা ব্যাংক থেকে সরাসরি ঋণ পান না। আমরা তাদেরই ঋণ দেবো।\nPrevious articleসূচকের ঊর্ধ্বমুখী প্রবণতায় চলছে লেনদেন\nNext article৫৯ শতাংশ মুনাফা বেড়েছে গ্রীণডেল্টার


প্রতিবেশী ও বাড়িওয়ালাদের করা উদ্ভট কিছু মামলা\nতরুণী ভাড়াটিয়া নিজের বাগানে নগ্ন হয়ে সূর্যস্নান করলে বা ভাড়াটিয়া বাগান থেকে ফল পাড়লে কিংবা প্রতিবেশী বারান্দায় ধূমপান করলে মামলা হতে পারে? হঁ্যা, জার্মানির এরকম কিছু অদ্ভুত মামলার ফলাফল জেনে নিন।\nরাজহাঁসের বাড়ি ছাড়তে হবে\nএক হাজার স্কয়ার মিটারের এক বাড়িতে এক দম্পতি দুটো রাজহাঁস পোষেন। রাজহাঁসের ডাকাডাকিতে প্রতিবেশীরা অস্থির হয়ে মামলা করেন। কোলনের প্রশাসনিক আদালত সেই মামলার রায়ে জানায়, কুকুর, বেড়াল বা খরগোশের মতো রাজহাঁসের আবাসিক এলাকায় থাকার কোনো অনুমতি নেই, অর্থাৎ আদরের রাজহাঁস দু'টোকে বাড়ি বদল করতে হবে।\nবাড়িওয়ালার গাছের ফল খেতে পারেন\nএক ভাড়াটিয়া তার বাড়িওয়ালার বাগানের গাছ থেকে সব ফল পেড়ে নিয়েছে। বাড়িওয়ালা তো মহা রাগ! করে দিলেন ভাড়াটিয়ার নামে মামলা। তবে আদালতের রায়, বাড়িওয়ালার গাছের ফল খাওয়ার অধিকার ভাড়াটিয়ার রয়েছে। এই ঘটনাটি ঘটেছে কোলনের লেভারকুজেনে।\nএক ভাড়াটিয়া বাগানে নগ্ন হয়ে সূর্যস্নান করেন বলে বাড়িওয়ালা তার বিরুদ্ধে মামলা ঠুকে দেন। বলাই বাহুল্য নগ্ন হয়ে সূর্যস্নানের বিষয়টি প্রতিবেশীদের মধ্যে মুখরোচক গল্পের খোরাক জোগাতো। মামলার রায়ে আদালত জানায়, নিজের বাড়িতে কে কীভাবে সূর্যস্নান করবে বা বাগান কী কাজে ব্যবহার করবে সেটা একান্তই তার ব্যক্তিগত পছন্দ।\nসন্তানদের আনন্দের জন্য এক মা নিজেদের বাগানে ট্রাম্পোলিন লাগিয়েছেন। এতে ছোট বাগানে ছেলেমেয়েরা লাফালাফি করলে নাকি প্রতিবেশীদের অসুবিধা হয়! তাই মামলা করা হয়। তবে মিউনিখ জেলা আদালত রায় দেয়, বাগান যত ছোটই হোক না কেন, সেখানে খেলার সরঞ্জাম রেখে খেলাধুলা করা যেতেই পারে।\nবাড়ির বারান্দায় এক ভদ্রলোক নিয়মিত ধূমপান করেন বলে বিরক্ত হয়ে তার প্রতিবেশী মামলা করেন। জেলা আদালত জানায়, যে কেউ তার বাড়ির বারান্দায় ধূমপান করতে পারে। তবে এ নিয়ে প্রতিবেশীরও অভিযোগ করার অধিকার অবশ্যই রয়েছে। তাই আদালতের রায়, দুই পক্ষেরই যেন অসুবিধা না হয় তা নিয়ে নিজেদের মধ্যে কথা বলে ধূমপানের সময় ঠিক করে নিতে হবে।\nএক দম্পতির বাগানের ঘাস কাটার জন্য রয়েছে একটি রোবট। সেই রোবট দুপুর একটা থেকে তিনটা পর্যন্ত সময়টুকু (জার্মানিতে বিশ্রামের সময়) বাদ দিয়ে সবসময়ই ঘাস কাটে। এতে প্রতিবেশীরা বিরক্ত হয়ে আদালতে যান।\nজিগবুর্গের জেলা আদালতের রায়ে জানানো হয়, ঘাস কাটার সময় রোবটের শব্দের মাত্রা ৫০ ডেসিবেলের বেশি হয় না বা হতে পারে না। কাজেই এতে প্রতিবেশীর অসুবিধা হওয়ার কথা নয়।


হোমস্বাস্থ সেবাডোমারে বিনামূল্যে স্বাস্থ্য কমপ্লেক্সে অপারেশন কার্যক্রম চালু\n১০/০৯/২০২১ ০৭:৩৮:০০ PM\nচিকিৎসক না থাকায় দীর্ঘদিন বন্ধ থাকা নীলফামারী ডোমার উপজেলা স্বাস্থ্য কমপ্লেক্সের অপারেশন থিয়েটারের কার্যক্রম আবারো চালু করা হয়েছে। শনিবার(৯ সেপ্টেম্বর) সকালে স্বাস্থ্য কমপ্লেক্সের নতুন ভবনে এর উদে¦াধন করেন জেলা সিভিল সার্জন ডা. মো. জাহাঙ্গীর কবীর।\nএসময় উপজেলা স্বাস্থ্য ও প:প: কর্মকর্তা ডা. রায়হান বারী, আরএমও ডা. তপন কুমার রায়, এমওডিসি ডা. আবুল আলা, মেডিক্যাল অফিসার ডা. তৃতীয়া সরকার, স্বাস্থ্য পরিদর্শক বেলাল উদ্দিন, ষ্টোর কিপার কাজী আনোয়ার হোসেন প্রমূখ উপস্থিত ছিলেন।\nউক্ত কার্যক্রমের প্রথম দিনে উপজেলার বামুনীয়া ইউনিয়নের পাটোয়ারী পাড়ার বুলবুল ইসলামের স্ত্রী মুক্তা বানুকে(৩০) সিজারিয়ান অপারেশন করা হয়। কনসালটেন্ট গাইনী এন্ড অবস্ ডা. ফারজানা আরেফিন ও অ্যানেস্থেসিয়া ডা.মৃনাল চন্দ্র মহন্ত অপারেশনটি সম্পন্ন করেন। সদ্যজাত নবজাতক ও প্রসূতি মা’কে ফুলেল শুভেচ্ছো প্রদান করেন উপজেলা স্বাস্থ্য দপ্তর।\nউপজেলা স্বাস্থ্য ও প:প: কর্মকর্তা ডা. রায়হান বারী জানান, দীর্ঘদিন থেকে ডোমার উপজেলা স্বাস্থ্য কমপ্লেক্সে সিজার কার্যক্রম বন্ধ ছিলো। অনেক চেষ্টার পর আজকে এই কার্যক্রমের উদ্বোধন করা হয়েছে। সপ্তাহে শনি, সোম ও বৃহষ্পতিবার ৩দিন সরকারী খরচে সিজার করা হবে।\nডোমার নীলফামারী বাংলাদেশ রংপুর স্বাস্থ সেবা


সৈয়দ মুহাম্মদ আবু ছালেহ্\nহিজরী সনকে এক কথায় ইসলামী সনই বলা যায়। ইসলামী সন তথা হিজরী সন মহানবী হযরত মুহাম্মদ সাল্লাল্লাহু আলা আলাইহি ওয়াসাল্লামা’র মক্কা থেকে মদিনা হিজরতের ঐতিহাসিক তাৎপর্যময় ঘটনার অবিস্মরণীয় স্মারক। ইসলামের দ্বিতীয় খলিফা হযরত ওমর ফারুক রাদ্বিয়াল্লাহু তা’আলা আনহুর খিলাফতকালে এই হিজরী সনের প্রবর্তন করা হয়। বর্ষ গণনার সূত্রপাত কখন থেকে হয় এনিয়ে মতভেদ থাকলেও অধিকাংশ ঐতিহাসিকদের মতে, বর্ষ গণনার সূচনা হয় প্রাচীন মিসরে অথবা ব্যাবিলনে। আনুমানিক ৪২৪১ [খ্রি.পূ.] সালে সর্ব প্রথম বর্ষ গণনা আরম্ভ হয়। হিজরী সালের মতো চন্দ্র মাস অনুসারেই তখন সময় নির্ণয় করা হতো। পরে সৌর বৎসর গণনার পদ্ধতি প্রবর্তিত হয়। প্রাচীন আরবে যখন মানুষের মধ্যে গোত্রগত বিভাজন ছিল এবং বিভিন্ন গোত্র তাদের নিজস্ব স্বাধীনতায় পরিচালিত হতো, তখন সেখানে নানা ধরনের বর্ষ গণনা ছিল। আরববাসী প্রায় ব্যবসায়ী তাই আন্তর্জাতিক সম্পর্কের জন্য তাদের নিকট তখন একটা আন্তর্জাতিক বর্ষ গণনাও ছিল। যেটা ছিল রোমন সন গণনা। আবার বিস্ময়কর কোন ঘটনাকে কেন্দ্র করেও সময় চিহ্নিত করা হতো। যেমন বহুদিন যাবত ‘আমুল ফীল’ কে কেন্দ্র করে সময় তারিখের হিসাব রাখা হতো। আবরাহার হস্তী বাহিনী আবাবিল পক্ষীর প্রস্তর নিক্ষেপের ফলে যে দিন ধ্বংস হয়েছিল, সেই দিনকে সমগ্র আরববাসী গুরুত্বপূর্ণ একটি দিন হিসেবে চিহ্নিত করেছিল। হযরত নবী করীম সাল্লাল্লাহু আলাইহি ওয়াসাল্লাম এর প্রাথমিক চল্লিশ বছর বয়সকাল পর্যন্ত আবরাহার ও তার হস্তী বাহিনীর ধ্বংসের ঘটনাটি সন গণনার মানদ- ছিল।\nকখনো কখনো ‘ওকাজের মেলা’ কে সময় গণনার দিক চিহ্ন করা হতো। অর্থাৎ গণনার জন্য সুস্পষ্ট একক কোন পদ্ধতি আরবদের মধ্যে ছিল না। তবে চন্দ্র মাসের হিসেব ছিল, এদের মধ্যে চারটি মাস ছিল আরবদের মাঝে অতি সম্মানিত। কিন্তু দিন গণনা এক কথা এবং কাল নির্দেশনা অন্য কথা। এই কাল নির্দেশনার সুস্পষ্ট এবং সুনির্দিষ্ট পদ্ধতির প্রবর্তন ঘটে মদীনা শরীফে রাসূল সাল্লাল্লাহু আলাইহি ওয়াসাল্লামার হিজরত করার মাধ্যমে। যদিও মদিনায় হিজরতের মধ্যে দিয়ে আরব মুসলমানদের মাঝে এক অভিনব সাল গণনার পদ্ধতি চালু হয়ে আসছে। কিন্তু বর্তমানের মতো এটি সুসংগঠিত রূপ পেতে অনেক সময় লেগেছে। প্রিয় নবী সাল্লাল্লাহু আলাইহি ওয়াসাল্লামার জীবদ্দশায় এবং হযরত আবু বকর ছিদ্দীক (রা.)-এর খেলাফত কালে হিজরী সালের ব্যবহার আনুষ্ঠানিকভাবে হয়নি। দ্বিতীয় খলীফা হযরত উমর ফারুক (রা.)-এর খেলাফত কাল ছিলো ইসলামের বিজয় ও সম্প্রসারণের স্বর্ণযুগ। আরবের সীমা পেরিয়ে রোম ও পারস্য পর্যন্ত ইসলামী বিশ্ব সম্প্রসারণের ফলে নতুন এলাকার কর্মচারী-কর্মকর্তা নিয়োগ করে সদর দফতর হতে বিভিন্ন নির্দেশ সম্বলিত চিঠি ইস্যু করা হতো। কর্মকর্তাগণও প্রয়োজনবোধে খলীফার কাছে দিক নির্দেশনার জন্য চিঠি পাঠাতেন। কিন্তু তাতে সুনির্দিষ্ট সন তারিখ না থাকায় বিপাকে পড়তে হতো। হযরত আবু মুসা আশআরী (রা.) একদা এ বলে খলীফা উমর (রা.)-এর দরবারে নিবেদন করলেন “আমীরুল মুমিনীন! আপনার পক্ষ থেকে যে নির্দেশনা। আমরা পেয়ে থাকি, তাতে সন তারিখ না থাকায় কোন সময়ের লিখা তা বুঝা যায় না। ফলে নির্দেশ কার্যকর করতে গিয়ে অসুবিধার সম্মুখীন হতে হয়। অতএব, সন তারিখ নির্ধারণ করা দরকার।” এরপর হযরত উমর (রা.) হিজরীসন প্রবর্তন করেন।\nএকইভাবে একদিন স্বয়ং খলীফা হযরত উমর (রা.) কোনো এক মোকদ্দমা সম্পর্কীয় চিঠিতে শুধু শাবান মাস লিখা থাকায় ঘটনার সময় নিরূপন করতে গিয়ে বিপাকে পড়েন। দিন দিন রাষ্ট্র ব্যবস্থার ক্রমোন্নতিতে এ সমস্যাটা আরো তীব্রতর হয়ে উঠলো। মুসলমানদের জন্য নির্দিষ্ট একটা সন তারিখ নির্ধারণের প্রয়োজনীয়তা উপলব্ধি করে ১৭ হিজরীতে হযরত উমর (রা.) বিশিষ্ট সাহাবীদের নিয়ে এ বিষয়ে এক পরামর্শ সভার আয়োজন করেন। কতিপয় সাহাবী রোম ও পারস্যের ধর্মীয় সম্প্রদায়গুলোর অনুসরণীয় সালকে গ্রহণ করার প্রস্তাব দিলে, অধিকাংশ সাহাবীই এ মত পছন্দ করেননি। তৎকালীন বহুল প্রচলিত যাবতীয় সাল গণনার পদ্ধতি বর্জনে সাহাবীদের মাঝে কোন ধরনের গোঁড়ামী ছিলো না, বরং ইতিহাসের পাতায় দেখা যায় যে, অন্যান্য প্রয়োজনে বিজাতীয় অনেক মতামতকে যথেষ্ট মূল্যায়ন করা হতো তখনকার দিনে। কিন্তু এ ক্ষেত্রে হযরত উমর (রা.) ও সাহাবীগণ অনুভব করছিলেন যে, সাল গণনা প্রত্যেক জাতির জাতীয় অস্তিত্বের একটি মৌলিক ভিত্তি। নিজস্ব সন তারিখ একটি জাতির পূর্ণাঙ্গ ইতিহাস। জাতির উত্থান-পতন, জন্ম-মৃত্যু, জয়-পরাজয়, উন্নতি-অগ্রগতির সমুজ্জ্বল ধারাবাহিকতা রক্ষা করে এ সাল।\nসূর্যের উদয়-অস্ত যেমন দিন রাতের আগমনী বার্তা নিয়ে আসে, সালের শুরু ও সামাপ্তি তেমনিই ইতিহাস, ঐতিহ্য, কীর্তি, কাহিনী, উপস্থাপন করে জাতিকে নব চেতনায় উজ্জীবিত করে। মূলত যে জাতি নিজেদের পৃথক সন তারিখ সংরক্ষণ করেনি, ক্রমান্বয়ে সংস্কৃতিতে পরাশ্রয়ী হয়ে পড়তে বাধ্য হয়। সুতরাং সাল নির্ধারণের সমসাময়িক যাবতীয় পন্থা বাদ দিয়ে এক অভিনব পদ্ধতির আবিষ্কারের মাঝে আমরা সাহাবীয়ে রাসূল (সা.)-দের প্রজ্ঞা ও দূরদর্শিতার পরিচয় পাই।\nপূর্বে উল্লেখ করা হয়েছে যে, যে কোন জাতির যাবতীয় ইতিহাস ও ঐতিহ্যকে এ সন তারিখই এক সূত্রে গ্র্রথিত করে রাখে। এ কথার দিকে ইঙ্গিত করতে গিয়ে আল বেরুনী তার ‘আল আসারুল বাকীয়া’ নামক গ্রন্থে লিখেছেন, “সাধারণত প্রত্যেক জাতি রাষ্ট্রের গোড়াপত্তন, রাজা বা ধর্মীয় নেতার জন্ম মৃত্যু, সম্রাটের অভিষেক, দেশ বিজয়, প্রাকৃতিক বড় ঘটনা ইত্যাদিকে ভিত্তি করে সাল গণনা করা হতো। রোমীয়, ব্যাবেলনীয়, খ্রিষ্টীয়, ইরানী ও হিন্দুস্থানী ইত্যাদি প্রচলিত প্রাচীন সাল গণনার প্রত্যেকটির সূচনাতে রয়েছে কোন না কোন ঐতিহাসিক ঘটনা। যেমন : সম্রাট ‘বুখতে নছর দ্বারা বাবেলের খ্যাতি বিশ্ব জুড়ে ছড়িয়ে পড়েছিলো, সেজন্য তার জন্ম তারিখ থেকে ‘বাবেলী সনের’ উৎপত্তি। মিসর ত্যাগ করে ইয়াহুদীরা আযাদী লাভ করেছিল, এ আযাদীর দিনটিই ছিল তাদের সাল গণনার উৎস। বিজয়ী ইসকান্দরের জন্মানুসারে রোমীয়দের আদিসন ছিল “সনে ইসকান্দরী” কিন্তু এরিস্টটলের আগমনে রোমীয় সমাজ ও রাষ্ট্র ব্যবস্থায় এক বৈপ্লবিক ধারা সূচিত হয়। ফলে পুরাতন সন বাদ দিয়ে এরিস্টটলের জন্ম দিনকে ভিত্তি করে নতুন সাল গণনা আরম্ভ হয়। খ্রিষ্টীয় সালের প্রারম্ভ হযরত ঈসা (আ.) এর অলৌকিক জন্ম দিন থেকে। এজন্য এটাকে ‘মীলাদী’ সনও বলা হয়।\nভারত বর্ষে বিভিন্ন ভাষা-ভাষী ও পেশাজীবীদের পৃথক পৃথক সন তারিখ প্রচলিত ছিল। জ্যোতিষীগণ কৃষকদের জন্য নির্ধারণ করতেন “ফসলী সন” এবং রাজা-বাদশাদের জন্য ছিল “আদালতী সন”। শেষে রাজা বিক্রমাদিত্যের জন্মানুসারে ‘বিক্রমাব্দ’ প্রচলিত সনই স্থায়ীত্ব লাভ করে। ইরানেও রাজা-বাদশাগণ নিজেদের জন্ম তারিখ থেকে নতুন সন চালু করতো।”\nকিন্তু বিভিন্ন জাতি-গোষ্ঠীর মধ্যে প্রচলিত উল্লেখিত প্রথাসমূহ প্রত্যাখ্যান করে সাহাবীগণ একটা অভিনব পন্থা অবলম্বন করেন। আর তা হচ্ছে মহানবী হযরত মুহাম্মদ সাল্লাহু আলাইহি ওয়াসাল্লাম এর হিজরতকে কেন্দ্র করে হিজরিসাল গণনা শুরু করা।\nসাহাবায়ে কেরাম (রা.) যেহেতু দ্বীনে ইসলামের অনুসারীদের তথা মুসলমানদের আদর্শের প্রতীক। তাই সর্বস্তরের মুসলমানদের এ হিজরী সালের প্রতি গুরুত্বারোপ করা উচিত। কিন্তু দুঃখজনক হলেও সত্য যে বর্তমান মুসলমানরা এ হিজরী সনকে ভুলতে বসেছে। তারা নিজেদের জীবনের সামগ্রিক কর্মকা-ে বিজাতীয় সনকে গুরুত্ব দিচ্ছে।\nপরিশেষে আমি ১৪৩৭ হিজরী সনের সূচনালগ্নে সবাইকে শুভেচ্ছা ও মোবারকবাদ জানাই এবং জীবনের সকল ক্ষেত্রে হিজরী সনের প্রতি গুরুত্বারোপ করার জন্য আন্তরিকভাবে আহ্বান জানাই।\nষ লেখক : অধ্যক্ষ, ওয়াছিয়া আহমদিয়া সুন্নিয়া মাদ্রাসা


বাবার স্বপ্ন পূরণ করেছেন চাঁদপুরের প্রথম নারী জেলা প্রশাসক - বাংলা একাত্তরবাবার স্বপ্ন পূরণ করেছেন চাঁদপুরের প্রথম নারী জেলা প্রশাসক - বাংলা একাত্তর\nসফলতার গল্প, সারাদেশ\nঅঞ্জনা খান মজলিস। চাঁদপুরের প্রথম নারী জেলা প্রশাসক। বাবাই তাকে এ পদে আসার স্বপ্ন দেখিয়েছিলেন। পূরণ করেছেন বাবার স্বপ্ন। এখন মানুষের চাওয়াগুলোকে প্রাধান্য দিয়ে সে অনুযায়ী কাজ করতে চান। কাজের মাধ্যমে মানুষের ভালোবাসা পেয়ে তৃপ্ত হতে চান ২০০৩ সালে ২২তম বিসিএস প্রশাসনের মাধ্যমে সরকারি চাকরিতে যোগদান করেন অঞ্জনা খান। চট্টগ্রাম বিভাগীয় কমিশনার কার্যালয় থেকে তার কর্মজীবন শুরু হয়। পরে তিনি ফটিকছড়ি উপজেলা নির্বাহী কর্মকর্তা (ইউএনও) হন।\nএরপর মানিকগঞ্জের অতিরিক্ত জেলা প্রশাসক এবং পরে বেসামরিক বিমান পরিবহন ও পর্যটন মন্ত্রণালয়ের উপসচিব হিসেবে দায়িত্ব পালন করেন অঞ্জনা খান। পরে সড়ক পরিবহন ও মহাসড়ক বিভাগের উপ-সচিব হন তিনি। এ পদে দায়িত্ব পালন শেষে চাঁদপুরের জেলা প্রশাসক হিসেবে নিয়োগ পান অঞ্জনা খান। তার জন্মস্থান সাভারের আনন্দপুরে।নারী দিবস উপলক্ষে সফল এ ম্যাজিস্ট্রেটের সঙ্গে কথা হয় জাতীয় একটি অনলাইনের নিজস্ব প্রতিবেদক শাহাদাত হোসেন এর সাথে।প্রতিবেদক : চাঁদপুরের প্রথম নারী জেলা প্রশাসক। কাজের ক্ষেত্রে কোনো প্রতিবন্ধকতার মুখোমুখি হয়েছেন কি না?\nঅঞ্জনা খান মজলিস : ২০০৩ সালে যখন প্রশাসনে যোগ দেই তখন থেকেই মূলত মাঠপর্যায়ের কাজগুলো করছি। নিজেকে কখনও নারী হিসেবে চিন্তা করিনি। সবসময় চিন্তা করেছি, আমি একজন সরকারি ও প্রশাসনের কর্মকর্তা। আমার মনে হয়, একজন কর্মকর্তাকে কর্মকর্তা হিসেবেই দেখা উচিত। পুরুষ না নারী, সেটা দেখার বিষয় নয়। তিনি কেমন কাজ করছেন, সেটাই দেখার বিষয়।এটা ঠিক, নারীরা এখনও পুরুষের সমানতালে চাকরিতে আসতে পারছেন না। আরও সময় লাগবে। হয়তো আমরা ১০ বছর পর দেখতে পারব চাকরিতে অর্ধেক পুরুষ আর অর্ধেক নারী। তখন হয়তো বিষয়টি নতুন লাগবে না যে, একজন নারী জেলা প্রশাসক হয়েছেন বা উপজেলা নির্বাহী কর্মকর্তা হয়েছেন।\nতবে আমরা এখন যারা কাজ করছি, খুবই সাবলীলভাবে করতে পারছি। কোনো সমস্যার সম্মুখীন হতে হচ্ছে না। বাংলাদেশের মানুষ শিক্ষাদীক্ষায় এগিয়ে যাচ্ছে। তাদের দৃষ্টিভঙ্গিরও পরিবর্তন হচ্ছে। মানুষ নারীদের আর আগের মতো আলাদাভাবে দেখে না।আমি এখানে (চাঁদপুর) কাজ করছি দুই মাস হয়ে গেল। কাজ করতে গিয়ে সবার সহযোগিতা পাচ্ছি। দিনেরাতে যখনই প্রয়োজন, কাজ করে যাচ্ছি। কাজ করতে গিয়ে কোনো বাধার সম্মুখীন হচ্ছি না।প্রতিবেদক : চাকরিজীবনে আসার আগের দিনগুলো কেমন ছিল?\nঅঞ্জনা খান মজলিস : আমি একটি সম্ভ্রান্ত পরিবার থেকে এসেছি। আমার বাবা ও শ্বশুর দুজনই সরকারি কর্মকর্তা ছিলেন। আমার স্বামীও সরকারি কর্মকর্তা। এজন্য আমার কোনো পিছুটান ছিল না। সবসময় তাদের সহযোগিতা পেয়েছি। আমার বাবা ও শ্বশুর আমাকে অনুপ্রেরণা দিয়েছেন।প্রতিবেদক : ধারাবাহিক সফলতার পেছনে কোন নামটি প্রথমে চলে আসে?অঞ্জনা খান মজলিস : সবার প্রথমে অবশ্যই আল্লাহর নাম। অনেক শুকরিয়া, তিনি আমাকে এ অবস্থানে এনেছেন। তারপর আমার বাবা ও মা। সবচেয়ে বেশি অবদান আমার বাবার। তিনি আমাকে স্বপ্ন দেখিয়েছিলেন ম্যাজিস্ট্রেট হওয়ার।\nপ্রতিবেদক : একটি জেলার প্রশাসক। পরবর্তী চাওয়া-পাওয়া সম্পর্কে যদি বলতেন…অঞ্জনা খান মজলিস : সবকিছুই ক্ষণস্থায়ী। শুধু কাজটা রয়ে যায়। আপনি যে কাজ করবেন, মানুষ সেটিই মনে রাখবে। এজন্য আমি মনে করি, যতদিন জেলা প্রশাসক হিসেবে সরকারি দায়িত্বে আছি, ততদিন যেন মানুষের সেবা করতে পারি। জেলা প্রশাসক হিসেবে আমার কাছে মানুষের যে চাওয়া, সেটা দিতে পারলেই আমি তৃপ্ত।


বদলি আতঙ্কে ঢামেক’র নার্সরা, খলনায়ক কামাল পাটোয়ারী! – Onushondhan News\nবদলি আতঙ্ক বাসা বেঁধেছে ঢাকা মেডিকেল কলেজ (ঢামেক) হাসপাতালের নার্সদের মনে। এ হাসপাতালে কর্মরত নার্সদের মধ্যে সাংগঠনিক গুণাবলী সম্পন্ন কিংবা অধিকার আদায়ের বিভিন্ন সংগ্রামে যুক্ত থাকা নার্সরা সার্বক্ষণিক দুশ্চিন্তায় থাকছেন এই ভেবে- “কখন যেন বদলি হয়ে যাই?” অনেকে বদলি করে দেয়ার সরাসরি হুমকির শিকারও হচ্ছেন প্রতিনিয়ত। আর বড় এই স্বাস্থ্যসেবা প্রতিষ্ঠানের নার্সদের মাঝে বদলি আতঙ্ক সৃষ্টিকারী “খলনায়ক” চরিত্রের নাম কামাল হোসেন পাটোয়ারী। নার্সদের সক্রিয় সংগঠন বাংলাদেশ নার্সেস এসোসিয়েশনের (বিএনএ) ঢামেক হাসপাতাল শাখার ‘মেয়াদোত্তীর্ণ’ কমিটির সভাপতি তিনি। একটা সময় অন্য রাজনৈতিক দলের মতাদর্শ মেনে চলা এই নার্স নেতা ক্ষমতা ধরে রাখার লোভে খোলস পাল্টে নিজেকে জাহির করেন আওয়ামী ঘরাণার লোক হিসেবে। এই পরিচয় ভাঙিয়েই তিনি হাসপাতালের নার্স এবং নার্সিং ও মিডওয়াইফারী অধিদপ্তরের কর্মকর্তাদের তটস্থ করে রাখছেন। ক্ষমতাসীন দলের নেতা হিসেবে দাপিয়ে বেড়ান হাসপাতালের ওয়ার্ড থেকে ওয়ার্ডে। ঢামেক হাসপাতালকে নেতৃত্বশূণ্য করে একক আধিপত্য বজায় রাখতে ‘বদলি-আতঙ্ক’ সৃষ্টিকে তিনি কৌশল হিসেবে প্রয়োগ করছেন বলে মনে করেন সাধারণ নার্সরা।\nহাসপাতাল পরিচালকের কাছে লিখিত অভিযোগ:\nএসব অভিযোগের সত্যতার প্রমাণ বেড়িয়ে এসেছে ২১ এপ্রিলের এক ঘটনার মধ্য দিয়ে। কর্মস্থলের দায়িত্ব বাদ দিয়ে সবসময় রাজনীতি নিয়ে ব্যস্ত থাকা কামাল হোসেন পাটোয়ারীর কাছ থেকে বদলির হুমকিসহ অপমান-অপদস্তের শিকার হয়ে হাসপাতাল পরিচালকের কাছে লিখিত অভিযোগ দিয়েছেন পদানুযায়ী তার সিনিয়র একজন নার্সিং সুপারভাইজার। ভুক্তভোগীর নাম হারুন অর রশিদ। তিনি ঢামেক হাসপাতালের কোভিড ডেডিকেটেড হাসপাতালে-১ (বার্ণ ও প্লাস্টিক সার্জারি ইউনিট) দায়িত্বরত।\nহাসপাতাল পরিচালক বরাবর দেয়া লিখিত অভিযোগে হারুন অর রশিদ বলেছেন, ঘটনার দিন দুপুরে ঢামেক হাসপাতালের নার্সিং সেবা তত্ত্বাবধায়ক শিখা বিশ্বাস ও তিনি একত্রে দাপ্তরিক প্রয়োজনে উপসেবা কার্যালয়ে প্রবেশ করেন। সেখানে আগে থেকেই উপস্থিত ছিলেন কামাল হোসেন পাটোয়ারী। তাদের দেখামাত্রই কামাল উচ্চস্বরে একাধিকবার প্রশ্ন করেন বার্ণ ইউনিটে রোস্টার করে কে? শিখা বিশ্বাস হারুন অর রশিদের নাম বলার সঙ্গে সঙ্গে কামাল পাটোয়ারী ক্ষিপ্ত হয়ে তার (হারুনের) উদ্দেশ্যে বলেন, ‘আপনি তো বার্ণের মেট্রন (সেবা তত্ত্বাবধায়ক)। কারো কথা শোনেন না। কাউকে মানেন না। যা খুশি তাই করতেছেন।’\nসুপারভাইজার হারুন হঠাৎ এমন অসৌজন্যমূলক আচরণের কারণ জানতে চাইলে আরো ক্ষেপে যান কামাল পাটোয়ারী। হুংকার দিয়ে বলেন, ‘আপনি অনেক বেড়ে গেছেন। আপনাকে আমি দেখে নেবো। আপনি ডিউটি রোস্টার করবেন না। আপনি কিভাবে নার্সদের ডিউটি রোস্টার করেন আমি দেখে নেবো।’\nঅভিযোগপত্রে হারুন আরো লেখেন, ‘শিখা ম্যাডাম থামতে বললে আমি বাইরে চলে যাই। কামাল হোসেন পাটোয়ারী আমার সঙ্গে বাইরে এসে আরো উত্তেজিত এবং মারমুখী হয়ে আমাকে হুমকি দিয়ে বলে আজকে থেকে নার্সদের ডিউটি রোস্টার করবেন না এবং আপনি কিভাবে ঢাকা মেডিকেলে থাকেন আমি দেখবো। আমি আপনাকে বদলি করে দেবো।’\nসম্পর্কিত আরো সংবাদ মাগুরায় নতুন ৬ জন শনাক্ত, জেলায় মোট করোনা রোগী ৫২ জন\nযোগাযোগ করলে নার্সিং সুপারভাইজার হারুন অর রশিদ মুঠোফোনে জানান, ঘটনার সময় নার্সিং সেবা তত্ত্বাবধায়ক শিখা বিশ্বাস নিজে উপস্থিত ছিলেন। লিখিত অভিযোগপত্রে উল্লেখিত বর্ণনা পুরোটাই সত্য। হাসপাতাল পরিচালক বরাবর অভিযোগ দিতে হলে নিয়মানুযায়ী সেবা তত্ত্বাবধায়কের ফরওয়ার্ডিং নিতে হয়। শিখা বিশ্বাস অভিযোগপত্রে স্বাক্ষর করে ফরয়ার্ডিং করে দিয়েছেন।\nকামাল পাটোয়ারীর তার ওপর ক্ষিপ্ত হওয়ার কারণ জানা আছে কি-না? প্রশ্ন করলে হারুন অর রশিদ জানান, কিছু দিন আগে কোভিড ডেডিকেটেড হাসপাতালের আইসিইউতে কর্মরত জনৈক রোজি নামের এক নার্সের নাইট শিফটের ডিউটি পরিবর্তন করে দেয়ার জন্য সুপারিশ করেছিলেন কামাল। তিনি কামালকে জানান, ১৫ দিন ডিউটির শেষ দু’দিনে শিফট পরিবর্তন করা সম্ভব হয় না। আর বিষয়টি আইসিইউ’র ইনচার্জ দেলোয়ার হোসেন দেখবেন, তার সঙ্গে যোগাযোগ করে দেখতে পারেন।\nহারুন রশিদ জানান, বিভিন্ন সময় কামাল পাটোয়ারী সুপারিশ করলে চেষ্টা করেছি তার কথা রাখার জন্য। কিন্তু ওই সুপারিশ না রাখার কারণেই হয়তো ক্ষোভ থেকে এমন খারাপ আচরণ করে থাকতে পারেন তিনি।\nলিখিত অভিযোগ দেয়ার কারণে পুনরায় কোনো হুমকি পেয়েছেন কি-না জানতে চাইলে হারুন বলেন, ‘আমাকে কিছু বলেনি। তবে শুনেছি শিখা ম্যাডাম ফরওয়ার্ডিং দেয়ার কারণে তাকে কিছু বলেছেন। হয়তো জানতে চেয়েছেন কেন ফরওয়ার্ডিং দিলেন তিনি।’\nঅভিযোগের পরের দিনই পরিচালকের অ্যাকশন:\nএদিকে, ২১ এপ্রিলের ঘটনার পরের দিন ২২ এপ্রিল ওয়ার্ড ইনচার্জদের নিয়ে বৈঠক করেছেন ঢামেক হাসপাতাল পরিচালক ব্রিগেডিয়ার জেনারেল মো. নাজমুল হক। বৈঠকে নির্দেশনা দিয়েছেন, স্টাফ ও নার্সরা একই ওয়ার্ডে ছয় মাসের বেশি ডিউটি করতে পারবেন না।\nইনচার্জদের নতুন করে রোস্টার করার নির্দেশনা দিয়ে পরিচালক বলেন, ৩ মাস থেকে ৬ মাস পর্যন্ত এক জায়গায় ডিউটি করতে পারবেন নার্সরা। ছয় মাস পরে তাদের হাসপাতালের অন্য জায়গায় ডিউটি দেবেন। সবাইকেই ঘুরিয়ে ঘুরিয়ে ডিউটি করতে হবে। হাসপাতালে এমন অনেকে আছেন দুই বছর, তিন বছর যাবত একই জায়গায় ডিউটি করছেন। এ জন্য আমরা নতুন সিদ্ধান্ত নিয়েছি। উল্লেখিত ঘটনার পরের দিনই পরিচালকের পক্ষ থেকে নতুন এই নির্দেশনা আসায় ওই ঘটনার সঙ্গে যোগসূত্র দেখতে পাচ্ছেন অনেকেই। বিষয়টিকে ইতিবাচক হিসেবেই নিয়েছেন নার্সরা।\nসামাজিক যোগাযোগমাধ্যম ফেসবুকে নার্সদের একটি গ্রুপে এ নিয়ে পোস্ট করার পর দেখা গেছে ক্ষুব্ধ প্রতিক্রিয়ায়। নার্স-মিডওয়াইফ প্রাক্টিশনার্স অব বাংলাদেশ (এনএমপিবি) নামের একটি ফেসবুক গ্রুপে হারুন অর রশিদের করা লিখিত অভিযোগের ছবি পোস্ট করেন সুহানা সাবা নামের একজন। সঙ্গে ক্যাপসনে লেখেন, “কিছু নেতা নামক ভন্ডনের জন্যই এখন হাসপাতালের নার্সিং সেবা বাধাগ্রস্ত হচ্ছে। এসব নেতাদের কোন দিন রোগীকে সেবা দিতে দেখি নাই। সারা দিন ঘুর ঘুর করে আর চামচামি দালালিতে মত্ত থাকে। আর যারা হাসপাতালে কাজ করে উল্টো তাদের নেতিবাচক সমালোচনাসহ তার নিজস্ব লোকদের সুযোগ সুবিধা না দিলে কাজে বাধাগ্রস্ত করে। সময় এসেছে এই সকল ভন্ড নেতাদের মুখোশ উন্মোচন করার এবং এদের বয়কট করার। ধন্যবাদ জানাই আমাদের প্রিয় নার্সিং সুপারভাইজার দিপু ভাইকে অনিয়মের বিরুদ্ধে প্রতিবাদ করার জন্য। অতি দ্রুত এর বিচার চাই।\nসম্পর্কিত আরো সংবাদ রিজেন্ট হাসপাতালের এমডি র‌্যাবের কব্জায়\nবিশেষ করে দৃষ্টি আকর্ষণ করছি আমাদের নার্স জাতির অন্যতম অভিভাবক মোহাম্মদ আবদুল হাই পিএএ স্যারকে এই সকল কাজের সুষ্ঠু তদন্ত করে দোষির বিচার কামনা করছি।”\nএর কমেন্ট বক্সে শম্পা মেরি নামে একজন লেখেন, “এবার বুঝেছি ডিএনসিতে আমার অর্ডার হয়েছিলো। আমাকে বসার চেয়ার-টেবিল দেওয়া হয়নি। আমার ৪ মাস বেতন বন্ধ ছিলো এবং তিনি ওখান থেকে তাড়াতে চেয়েছিলেন, তার মাধ্যমে আমি অর্ডার করিনি দেখে।” এছাড়া, কমেন্ট করে অনেকেই এই ঘটনার সুষ্ঠু বিচার দাবি করেছেন।\nঅধিদপ্তর পরিচালকের সঙ্গে সখ্যতার গুঞ্জন ছড়িয়ে ভীতি সৃষ্টি:\nঅপরদিকে, ঢামেক হাসপাতালের বেশ কয়েকজন নার্স অভিযোগ করে বলেন, নার্সিং ও মিডওয়াইফারী অধিদপ্তরের উর্ধ্বতনদের সঙ্গে কামাল হোসেন পাটোয়ারীর দহরম-মহরম আছে বলেই জানতেন তারা। তবে গত এক থেকে দেড় বছর ধরে সেই অবস্থান নেই তার। কেননা অধিদপ্তরে পরিচালক (প্রশাসন) হিসেবে আব্দুল হাই পিএএ’র আগমনের পরে নার্সিং সেক্টরের দুর্নীতির লাগামে টান পড়তে শুরু করে। অধিদপ্তর কার্যালয়ের কর্মকর্তা-কর্মচারীদের এবং বিভিন্ন হাসপাতাল-কলেজের নার্সিং কর্মকর্তাদের বিরুদ্ধে অনিয়ম-দুর্নীতির অভিযোগ উঠলেই তাকে ব্যবস্থা নিতে বলে দেখা গেছে। যে কারণে ক্ষমতার অপব্যবহার করে কামাল হোসেন পাটোয়ারী দীর্ঘ বছর ধরে বদলি বাণিজ্যসহ যেসব অনৈতিক সুবিধা নিচ্ছিলেন, তা বন্ধ হয়ে যায়। কিন্তু সাম্প্রতিক সময়ে কামাল পাটোয়ারী অন্য নেতাদের অনুসারী নার্সদের ধরে ধরে বদলি করার হুমকি দিচ্ছেন। ক্ষেত্রবিশেষে তার হুমকি বাস্তবায়ন হওয়ায়, অর্থাৎ ‘বদলি করে দেবো’, এই কথা বলা অনেক নার্সেরই ঢামেক হাসপাতাল থেকে হঠাৎ বদলি হওয়ার কারণে কামাল তার ‘পুরানো জৌলুস’ ফিরে পেয়েছেন বলে মনে করছেন নার্সরা। আর নিজের প্রভাব পুনরুদ্ধারে পরিচালক (প্রশাসন) আব্দুল হাই’র সঙ্গে সখ্যতা গড়ে উঠেছে বলে কামাল পাটোয়ারী জানান দিচ্ছেন নার্সদের মাঝে, এমনটাই জানালেন ঢামেক হাসপাতালের একাধিক নার্সিং কর্মকর্তা।\nসাধারণ নার্সদের যত অভিযোগ:\nএর বাইরেও, ঢামেক হাসপাতালের বেশ কয়েকজন নার্সের সঙ্গে কথা বলে কামাল হোসেন পাটোয়ারীর বিরুদ্ধে শোনা গেলো অগণিত অভিযোগ।\nতারা বলছেন, ঢামেক হাসপাতালের নার্সদের প্রাপ্য সরকারি সুবিধাগুলো পেতে হলেও এই নেতার কাছে ধর্না দিতে হয়। আর সেই সুযোগের অসদব্যবহার করে ফায়দা লোটেন তিনি। আভ্যন্তরীন ও দূরের বদলি বাণিজ্য, লোকাল ও বিদেশ প্রশিক্ষণ, হজ্ব টিমে নাম অন্তর্ভুক্তি, ক্যান্টিনের অর্থ আত্মসাতসহ নানা অসদুপায়ে আর্থিকভাবে ফুলে-ফেপে উঠেছেন কামাল পাটোয়ারী। তাছাড়া, তার মাধ্যম না হয়ে অন্য কোনো উপায়ে অধিদপ্তর থেকে কোনো ধরনের সুবিধা পাওয়া গেলে সেই নার্সের ওপরও ক্ষেপে যান কামাল। তাকে হেনস্তা করতে নানা কৌশল নেন তিনি। এসবই ঢামেক হাসপাতালের নার্সদের কাছে ওপেন-সিক্রেট ব্যাপার। তবে বেকায়দা অবস্থার মধ্যে পড়ার ভয়ে মুখ খোলেন না কেউই।\nডিউটি বাদ দিয়ে শুধু রাজনীতি:\nএছাড়া যে সেবামূলক চাকরি করার কারণে তিনি এই সংগঠনের নেতা হয়েছেন, সে দায়িত্বও পালন করেন না। সূত্র জানিয়েছে, এই নেতার ঢামেক হাসপাতালের জরুরি বিভাগে দায়িত্ব। কিন্তু সেখানে যান শুধু চেহারা দেখাতে। রাজনীতি করতে গিয়ে ভুলেই গেছেন অন্য সবার মত তিনিও একজন নার্স! তারও ডিউটি আছে। শুধুমাত্র স্বাক্ষর করেই কর্মস্থলের দায়িত্ব শেষ করে রাজনীতি নিয়ে ব্যস্ত থাকেন এই বিএনএ সভাপতি। আর তার কিছু অনুসারী রয়েছে, তারাও নেতার প্রভাব খাটিয়ে ঠিকমত ডিউটি করেন না। আবার এক গ্রুপ আছে ভালো-মন্দের বাছ-বিচার না করেই অন্ধের মত এই নেতা পদলেহন করেন। কামাল পাটোয়ারীও তার অনুসারীদের বিভিন্ন ধরনের সুবিধা দিয়ে থাকেন ক্ষমতার অপপ্রয়োগের মাধ্যমে।\nসম্পর্কিত আরো সংবাদ স্ত্রীর দ্বিতীয় স্বামীর স্বজনদের হামলায় মৃত্যু\nজানা গেছে, বর্তমান কমিটির মেয়াদ উত্তীর্নের প্রায় তিন বছর পার হয়ে গেলেও অজ্ঞাত কারণে নির্বাচন আটকে আছে। অনেক নার্সের বক্তব্য- সভাপতি অদৃশ্য ক্ষমতা ব্যবহার করে নির্বাচন আটকে রেখেছিলেন।\nমহাপরিচালককে ফাঁসাতে বঙ্গবন্ধুর ছবির অবমাননা:\nমোঃ কামাল হোসেন পাটোয়ারীর বিরুদ্ধে অধিদপ্তরের সাবেক এক মহাপরিচালককে ফাঁসাতে বঙ্গবন্ধুর ছবির অবমাননার অভিযোগ রয়েছে। ওই ঘটনায় কামালসহ তিনজনকে অভিযুক্ত করা হয়। এ নিয়েও প্রশ্ন উঠেছে, তিনি যদি আওয়ামী লীগপন্থি হয়ে থাকেন তাহলে কিভাবে একটি ষড়যন্ত্রমূলক কাণ্ড ঘটাতে বঙ্গবন্ধুর ছবি ব্যবহার করলেন। তবে আশ্চর্যের বিষয় হচ্ছে- জাতির পিতার ছবি নিয়ে “নয়ছয়” করে এখনো বহাল তবিয়তে আছেন এই নার্স নেতা। ২০২০ সালের ২ ফেব্রুয়ারি কামাল পাটোয়ারীকে এ সংক্রান্ত একটি চিঠি দেন নার্সিং অধিদপ্তরের তৎকালীন মহাপরিচালক আলম আরা বেগম। চিঠিতে তার বিরুদ্ধে অভিযোগের সত্যতা পাওয়া গেছে এবং কেন তাকে চাকরি থেকে বরখাস্ত করা হবে না, তা জানতে চেয়ে ১০ কার্যদিবস সময় বেঁধে দেওয়া হয়। কিন্তু কামাল পাটোয়ারী অদৃশ্য ক্ষমতা ব্যবহার করে গুরুতর এই অভিযোগের দায় থেকে বেঁচে গেছেন। উল্টো ওই মহাপরিচালককেই পদ থেকে সরিয়ে দেওয়া হয়েছে।\nনিয়ম ভেঙে অসংখ্যবার হজ্ব টিমে গমন:\nকামাল পাটোয়ারীর বিরুদ্ধে এসব ছাড়াও ব্যাপক অনিয়ম-দুর্নীতির অভিযোগ রয়েছে। যার মধ্যে উল্লেখযোগ্য হচ্ছে- প্রতি বছর সরকারিভাবে প্রেরিত হজ্ব যাত্রীদের সঙ্গে মেডিকেল টিমে একজন নার্স কর্মজীবনে একবারই যেতে পারবেন। জনশ্রুতি রয়েছে- কামাল পাটোয়ারী অন্তত ৫ বার হজ্ব টিমে গিয়েছেন। আরো বেশিবার গিয়েছেন বলেও অনেকের মন্তব্য। তবে কামাল পাটোয়ারী এক সাংবাদিকের কাছে স্বীকার করেছেন যে তিনবার গিয়েছেন তিনি।


জীবন সঙ্গীকে খুশি করার দারুণ কিছু টিপস! সুখী সংসার চাইলে এগুলো জানা আবশ্যক\nHome/Uncategorized/জীবন সঙ্গীকে খুশি করার দারুণ কিছু টিপস! সুখী সংসার চাইলে এগুলো জানা আবশ্যক\nFebruary 16, 2020\tUncategorized Leaveacomment\nজীবন সঙ্গীকে খুশি করার দারুণ কিছু টিপস! সুখের পেতে সংসার পেতে হলে এগুলো জানা আবশ্যক – বস্তুবাদী জীবনে আমরা মনে করি অর্থই সকল সুখের মূল, কিন্তু আসলে ব্যাপারটা তা না। আমরা নিজেরাই অর্থ কে নিজেদের সুখের মূল উপাদান বানিয়ে ফেলেছি। জেনে নিন, প্রেমিকা বা স্ত্রীকে খুশি করার দারুন এবং সহজ কিছু উপায় !!আমরা যখনই অর্থকে সব কিছুর উপরে প্রাধান্য দিব তখনই আমাদের কাছের মানুষদের সাথে আমাদের বন্ধন হাল্কা হতে শুরু করে। তাদের অনুভুতির মুল্য তখন আমরা দিতে ভুলে যাই।বিশেষ করে আমাদের ঘরের পুরুষ দের মনে রাখতে হবে শুধু অর্থ উপার্জনই তাদের একমাত্র কাজ নয়।\nসংসার সুখি করতে মেয়েদের পাশাপাশি পুরুষদেরও অনেক কিছু করনিও থাকে। অর্থ এবং বস্তুবাদি জীবনকে দূরে রেখে যে সকল কাজের মাধ্যমে স্ত্রীকে খুশি করা যায় সেগুলো করার চেষ্টা আমাদের করতে হবে। মনে রাখাটা জরুরি স্ত্রীকে খুশি রাখা মানে পুরো সংসার টাকে সুন্দর এবং সুখী রাখা।যে সকল কাজের মাধ্যমে সহজেই স্ত্রীকে খুশি করা যায় সেগুলো হলঃটিম হিসেবে কাজ করাঃআমাদের সমাজে কিছু নিয়ম অনেককাল ধরে চলে আসছে, যেমন পুরুষেরা ঘরের কাজ করবে না। ঘরের কাজ এবং বাচ্চা পালা শুধুমাত্র মহিলাদের দায়িত্ব।এমন ধারনা একদমই ভুল। সুখি সংসার এবং দাম্পত্য জীবনের জন্য স্বামী স্ত্রী দুজনাকে টীম হিসেবে কাজ করতে হবে।\nসারাদিন অফিস করে এসে ঘরের কাজে সাহায্য করতে মন নাও চাইতে পারে তবে মনে রাখাটা জরুরি। আপনি বাইরে পরিশ্রম করলেও সারাদিন আপনার স্ত্রীও কিন্তু ঘরে পরিশ্রম করেছেন।সে ক্ষেত্রে রাতের কিছু কাজ ভাগ করে নেওয়াটা খুব কঠিন এবং পরিশ্রমের কিছু হবে না। যেমনঃ বিছানা গোছানো, মশারি টাঙ্গানো, থালাবাসন যায়গা মত গুছিয়ে রাখা, বাচ্চাদের পড়া একটু দেখিয়ে দেওয়া, বোতলে পানি ভরা ইত্যাদি কাজে স্বামীরা খুব অল্প পরিশ্রম দিয়েই সাহায্য করতে পারেন। স্ত্রীর সমস্যার কথাগুলো মন দিয়ে শুনুন তবে সরাসরি সমাধান দিয়ে দিবেন নাঃ গবেষনায় দেখা গেছে কোন পারিবারিক বা সাংসারিক সমস্যায় পুরুষদের চেয়ে মেয়েরা অনেক বুঝে সমাধানে আস্তে পারে।\nকিন্তু মেয়েদের চিন্তা ভাবনাগুলো তারা তাদের পার্টনারদের সাথে আলোচনা করে নিতেই বেশি পছন্দ করে। আজকাল ফেসবুকের যুগে স্বামীরা স্ত্রীদের কথা মন দিয়ে শুনবে এমন আশা করাটাও বোকামি। তবে প্রতিটা স্বামীর উচিৎ সাংসারিক শান্তি রক্ষার্থে স্ত্রীর সমস্যার কথাগুলো মন দিয়ে শোনা এবং তার মতামত প্রকাশ করা। তবে নিজের মত প্রকাশের সময় হুট করে একটা কিছু বলে না বসে বুঝিয়ে বললে বিষয়টা ভালো হয়। কারন হুটহাট মতামত দিলে স্ত্রীদের মনে হতে পারে বিষয়টি না বুঝেই বা সেটা নিয়ে চিন্তা না করেই আপনি আপনার মতামত প্রকাশ করলেন।নরম ভাবে স্ত্রীদের সাথে কথা বলুনস্ত্রীদের মুখে হাসি ফোটানো খুব কঠিন কিছু না।\nনরম কন্ঠে তাদের সাথে কথা বলুন। তাদের কে জানান আপনি তার সাথে সংসার করে কতটা সুখি। হাজার টাকা দিয়েও সেই হাসিটা আপনি দেখতে পারবেন না যা সেই মুহুর্তে আপনি দেখবেন। স্ত্রীর জীবনের লক্ষ্য সম্পর্কে জানুনবর্তমান যুগে প্রতিটা মেয়েরই কোন না কোন স্বপ্ন থাকে। বিয়ের পর অর্ধের এর চেয়েও বেশি মেয়েদের স্বপ্ন ভেঙ্গে যায় শুধুমাত্র স্বামী এবং শশুরবাড়ির সাপোর্ট না থাকায়।\nআপনি শুরুতেই জেনে নিন আপনার স্ত্রীর জীবনের লক্ষ্য কী, তাকে তার লক্ষ্যে পৌছানোর ব্যাপারে আপনি কিভাবে সাহায্য করতে পারেন সেটা ভাবুন। অনেকে মেয়েই তার পড়াশোনা বিয়ের পরেও চালিয়ে যেতে চায় কিন্তু সাংসারিক কাজের চাপে সেটা পেরে উঠে না, আপনি প্রতিদিন তাকে কিছু সময় ঠিক করে দিন পড়ার জন্য এবং সেই সময় টুকু তে তাকে যেন অন্য কোন কাজ করতে না হয় সেদিকে নজর রাখুন। অনেকে শুধুমাত্র ভাল বউ এবং মা হতে চায়।\nতাদের কেও আপনি সাহায্য করতে পারে, সাংসারিক কাজ গুলো গুছিয়ে উঠার জন্য কিভাবে কী করা যায় আলাপ আলোচনা করুন, ভালো ভালো টিপস এবং সহজে কাজ করা যায় এমন জিনিষগুলো হাতের কাছে এনে দিন। তাকে এক্সপার্ট হওয়ার জন্য সাহায্য করুন। স্ত্রীর সৌন্দর্যের এবং কাজের প্রশংসা করুনঃনারীরা ঘরের কাজ করবে এখানে আবার প্রশংসার কী আছে? কথাটা একদমই ভুল। নারীরা ঘরে হোক বা বাইরে অনেক পরিশ্রম করে থাকে প্রতি নিয়ত যেটার বিনিময়ে তারা সামান্য এটেনশানও পায় না।\nঅথচ তাদের কাজের প্রতি আগ্রহ তৈরির জন্য সবচেয়ে বেশি প্রয়োজন তাদের জীবন সঙ্গীর প্রশংসা।জি হ্যা, সামান্য প্রশংসাই তাদের কর্ম স্পৃহা বাড়িয়ে তুলতে পারে অনেকাংশে। বাড়িতে ঢুকে সাফ করা ঘর বাড়ি দেখে তার কাজের প্রশংসা করুন। খাবার যদি খেতে খুব খারাপ না হয় তবে তাকে বলুন খাবার খেয়ে আপনার মজা লেগেছে। দেখবেন এরপর সে আসলেই মজাদার কিছু আপনার জন্য রান্নার চেষ্টা করছে।একই ভাবে দাম্পত্য জীবনে স্ত্রীকে খুশি করতে তার সৌন্দর্যের প্রশংসাও করুন। সে যখনি নতুন কোন জামা বা সুন্দর কোন জামা পরে বা সেজে গুজে থাকে তাকে সুন্দর লাগছে বলুন।\nআপনার এই একটি মাত্র কথা আপনার স্ত্রীর আত্ববিশ্বাস বাড়িয়ে দিবে বহুগুন।স্ত্রীকে বলুন আপনি তাকে ভালবাসেনঃএই একটি কথার মাধ্যমে আপনি আপনার স্ত্রীকে অনেক অনেক বেশি খুশি করতে পারেন। মেয়েরা মুখে প্রশংশা বেশি পছন্দ করে। তাকে বলুন আপনি তাকে কেন এত ভালোবাসেন। আপনার জীবনে তার অবস্থান তার মুল্য তাকে স্পষ্ট করে বুঝিয়ে বলুন। স্ত্রীকে সরি বলুনঃস্ত্রীকে আপনি যে শ্রদ্ধা করেন সেটা তাকে বুঝাবেন কোন ভুল হয়ে গেলে সরি বলার মাধ্যমে। পুরুষদের দ্বারা এমন অনেক সময় অনেক কাজ হয়ে যায় যেগুলো স্ত্রীরা সহজে মেনে নিতে পারে না। এমন পরিস্থিতিতে সরি বলে তাকে স্বাভাবিক করুন। আপনি বোঝান আপনি তাকে শ্রদ্ধা করেন।\nএভাবেও সেও আপনার প্রতি অনেক উচ্চ ধারনা পোষন করবে। আপনার প্রতিটি কাজের দায় দায়িত্ব নিজে নিনঃআপনি যে কাজগুলো করবেন প্রতিটি কাজের দায় দায়িত্ব আপনি নিজে বহন করুন। নিজের কাজগুলো নিজে দায়িত্ব সহকারে সম্পন্ন করুন। এতে করে আপনার প্রতি স্ত্রীর শ্রদ্ধা আরো বেড়ে যাবে। আবার অনেক সময় দেখা যায় কোন কাজ করার পর সেটি সফল ভাবে না হলে স্বামীরা স্ত্রীদের কে দোষারোপ করতে থাকেন, এই বলে যে, “তোমার জন্য এটা হয়নি”। এটা মোটেও উচিৎ নয়। স্ত্রীর জন্য আলাদা ভাবে কিছু অর্থ বরাদ্দ করুনঃবেশিরভাগ পুরুষ মানুষই অর্থ উপার্জনের পিছে নিজের জীবনের বেশিরভাগ সময় ব্যয় করে থাকেন, তবে এই বিষয়টি\nঅনেকেরই মাথায় আসে না যে নিজের স্ত্রীর জন্য আলাদা ভাবে কিছু অর্থ বরাদ্দ করা দরকার। হোক সেটা তার পছন্দের কিছু কিনে দেওয়ার জন্য অথবা তাকে নিয়ে দূরে কোথাও বেড়িয়ে আসার জন্য।এমনো হতে পারে আপনি তার জন্য আলাদা ভাবে অর্থটি জমাতে থাকলেন এবং পরিমানটি একটু বড় হলে পরে তার হাতে সেটি তুলে দিলেন সারপ্রাইজ গিফট হিসেবে। এই উদ্দেশ্যে আপনি দাম্পত্য জীবনে স্ত্রীকে খুশি করতে হালাল ভাবে কিছু এক্সট্রা উপার্জনের ব্যবস্থাও করতে পারেন চাইলে। যেমনঃ টিউশন, ফ্রি ল্যান্সিং, এডিটিং ইত্যাদি। সবসময় স্ত্রীর মতামত নিনঃটিমওয়ার্ক এর সবচেয়ে বড় কাজ হচ্ছে মতামত নেওয়া।\nসাংসারিক প্রতিটি কাজে আপনার স্ত্রীর মতামত নিন। তার কোন মতামতে ভুল ত্রুতি থাকলে ঠান্ডা মাথায় তাকে সেটা বুঝানোর চেস্টা করুন। এতে করে ধীরে ধীরে আপনাদের মাঝে বন্ধন দৃঢ় হবে এবং একে অপরের মতামত কে গুরুত্ব সহকারে বিবেচনাও করতে শিখবেন। v তবে বেশিরভাগ সময় যেটা দেখা যায় মতামত নেওয়ার সময় তীব্র ঝগড়ার সৃষ্টি হয় এবং পরিশেষে সিদ্ধান্ত নেওয়া হয় যে কোন একজনের অমতে। এক্ষেত্রে একে অপরের কথার মূল্য দিতে জানতে হবে,\nএকে অপরের পরিস্থিতি বুঝতে হবে।দাম্পত্য জীবন কে সুখী করতে অপর পক্ষ কী করলো সেটা না ভেবে আপনি কি করলেন সেটা নিয়ে ভাবুন। আপনি এক পা আগে বাড়ালে অপর পক্ষও কিন্তু বসে থাকবে না। নিজের ভুল ত্রুটি গুলো শুধরে অন্য পক্ষকে শুধরাতে চাইলে তখন তার আর কিছু বলার থাকে না।\nPrevious নাভীতে তেল দেওয়ার চমৎকার কিছু উপকারিতা! জানলে এখনি দেওয়া শুরু করবেন\nNext দই এর সাথে কলা খান আর দেখুন কী ফলাফল দাঁড়ায়


জামায়াতের নতুন নেতাকে শুভেচ্ছা জানায়নি বিএনপি, চূড়ান্ত বিচ্ছেদের শঙ্কা! – নারদ বার্তা\nনীড় পাতা / জাতীয় / জামায়াতের নতুন নেতাকে শুভেচ্ছা জানায়নি বিএনপি, চূড়ান্ত বিচ্ছেদের শঙ্কা!\nসম্পাদক নভেম্বর ১৪, ২০১৯\tজাতীয়, শিরোনাম 92 Views\nনিউজ ডেস্ক : নিবন্ধন হারিয়ে দিশেহারা জামায়াত নতুন করে ঘুরে দাঁড়াতে সব রকম প্রচেষ্টা চালাচ্ছে। দীর্ঘদিনের রাজনৈতিক মিত্র বিএনপি মুখ ফিরিয়ে নিলেও নিজেদের রাজনৈতিক কার্যক্রম বন্ধ করেছি যুদ্ধাপরাধের দায়ে অভিযুক্ত দলটি। এরই মধ্যে ডা. শফিকুর রহমানকে নতুন আমির হিসেবে নির্বাচিত করেছেন সংগঠনটির সদস্যরা।\nজানা গেছে, শত-প্রতিকূলতার মধ্যেও জামায়াত নতুন নেতৃত্ব বাছাই করলেও বিএনপির তরফ থেকে কোন শুভেচ্ছা বা শুভ কামনা পায়নি সংগঠনটি। এমনকি ডা. শফিকুর রহমানকে শুভেচ্ছা জানিয়ে ফোন করেননি বিএনপির কোন নেতা। সরকারের রোষানল থেকে বাঁচতে এবং ড. কামালদের প্ররোচনায় বিএনপি কি সত্যি জামায়াতকে ত্যাগ করলো কিনা, সেটি নিয়েও জামায়াতের অভ্যন্তরে চলছে নানা আলোচনা-সমালোচনা।\nজামায়াতের নতুন নেতৃত্ব বাছাইয়ের পরও বিএনপির তরফ থেকে কোন বাণী বা শুভেচ্ছা না দেয়ার বিষয়ে জানতে চাইলে দলটির কেন্দ্রীয় নায়েবে আমির মিয়া গোলাম পরওয়ার বলেন, জামায়াতকে নিয়ে বিএনপির এই লুকোচুরি খেলা নতুন কিছু নয়। রাজপথে পেশিশক্তির প্রয়োজন হলে জামায়াতের কথা স্মরণ করেন বিএনপির নেতারা। আর প্রয়োজন ফুরিয়ে গেলে আমাদের সাথে কৌশলে দূরত্ব বজায় রেখে চলেন মির্জা ফখরুলরা। এটি একধরণের রাজনৈতিক প্রতারণা। তবে সবচেয়ে দুঃখজনক বিষয় হলো, জামায়াতের নতুন নেতৃত্বকে এখন পর্যন্ত শুভেচ্ছা জানায়নি বিএনপি। আমাদের নতুন কমিটি নিয়ে তাদের কোন আগ্রহ দেখছি না।\nতিনি আরো বলেন, ঐক্যফ্রন্টের বুদ্ধিতে চলা বিএনপি আজ তার পুরনো বন্ধদের অবজ্ঞা-অবহেলা করছে। সত্যি বলতে, জামায়াতকে ছাড়তে বিএনপির কান ভরেছেন ড. কামাল এবং সেই ষড়যন্ত্রে সফল হয়েছেন তিনি। তবে জামায়াত কিন্তু ক্ষতিগ্রস্ত হয়নি বরং বিএনপির রাজনৈতিক শক্তি কমেছে ড. কামালের কুপরামর্শ মেনে চলায়। জামায়াত একাই রাজপথে লড়াই করবে। বিএনপির মতো লোভী ও প্রতারকদের দলের সাথে আর পথ চলবে না জামায়াত।\nঅন্যদিকে জামায়াতের নতুন নেতৃত্বকে শুভেচ্ছা না জানানোর বিষয়ে জানতে চাইলে বিএনপির স্থায়ী কমিটির সদস্য ব্যারিস্টার মওদুদ আহমেদ বলেন, দেখুন-রাজনীতি হলো কৌশলী খেলা। জামায়াতকে নিয়ে যে দূরত্ব তৈরি হয়েছে, তার জন্য কিন্তু বিএনপি দায়ী নয়। রাজনীতির প্রয়োজনে শত্রু বন্ধু হয় আবার বন্ধু অনেক সময় শত্রুতে পরিণত হয়। এছাড়া জামায়াত ইস্যুতে লন্ডন থেকে বিশেষ নির্দেশনা দেয়া হয়েছে। তাই জামায়াতের অভ্যন্তরীণ বিষয়ে আমরা মাথা ঘামাতে চাই না। জামায়াতকে বিএনপির রাজনৈতিক পরিস্থিতি বুঝতে হবে। সময় হলে আবার সব ঠিক হয়ে যাবে।


গুগল ক্রোমে ডাউনলোড ব্যর্থ নেটওয়ার্ক ত্রুটির জন্য 13টি সমাধান - ওয়েব অ্যাপস\nগুগল ক্রোমে ডাউনলোড ব্যর্থ নেটওয়ার্ক ত্রুটির জন্য 13টি সমাধান\nআপনার Google Chrome ব্রাউজারে ডাউনলোড ব্যর্থ ত্রুটির সমাধান করার জন্য, এটি কাজ করার জন্য আপনাকে কয়েকটি সেটিংস চেক এবং কনফিগার করতে হতে পারে৷\nগুগল ক্রোমে ডাউনলোড ব্যর্থ নেটওয়ার্ক ত্রুটি ঠিক করতে, নীচের সংশোধনগুলি সম্পাদন করুন:\n1. নিশ্চিত করুন যে আপনার ইন্টারনেট সংযোগ কাজ করছে৷\n2. ক্যাশে এবং কুকিজ সাফ করুন\n3. ছদ্মবেশী উইন্ডোতে ডাউনলোড করার চেষ্টা করুন\n4. Google Chrome আপডেট করুন৷\n5. একটি নতুন Chrome প্রোফাইল তৈরি করুন৷\n6. ডাউনলোড গন্তব্য ফোল্ডার পরিবর্তন করুন\n7. ডাউনলোড ব্যর্থ নেটওয়ার্ক ত্রুটি ঠিক করতে Chrome সেটিংস রিসেট করুন৷\n8. একটি ভিন্ন ব্রাউজার ব্যবহার করুন\n9. ইন্টারনেট নিরাপত্তা সেটিংস পরীক্ষা করুন এবং অ্যান্টিভাইরাসের জন্য HTTP/পোর্ট চেকিং অক্ষম করুন\n10. ক্রোম ব্যবহার করে ক্ষতিকারক প্রোগ্রামগুলি সরান৷\n11. আপনার নেটওয়ার্ক ড্রাইভারের সর্বশেষ সংস্করণ ইনস্টল করুন\n12. আনইনস্টল করুন এবং Chrome পুনরায় ইনস্টল করুন৷\n13. হোস্ট ফাইল সম্পাদনা করুন\nআমি কিভাবে Chrome এ ত্রুটি ঠিক করব?\nআমি কিভাবে নেটওয়ার্ক ম্যানেজার বিনামূল্যে ডাউনলোড ত্রুটি ঠিক করব?\nঠিক করুন: 01 - আপনার ইন্টারনেট সংযোগ কাজ করছে তা নিশ্চিত করুন\nঠিক করুন: 02 - ক্যাশে এবং কুকিজ সাফ করুন\nঠিক করুন: 03 - ছদ্মবেশী উইন্ডোতে ডাউনলোড করার চেষ্টা করুন\nঠিক করুন: 04 - গুগল ক্রোম আপডেট করুন\nঠিক করুন: 05 - একটি নতুন Chrome প্রোফাইল তৈরি করুন৷\nঠিক করুন: 06 - ডাউনলোড গন্তব্য ফোল্ডার পরিবর্তন করুন\nঠিক করুন: 07 - ডাউনলোড ব্যর্থ নেটওয়ার্ক ত্রুটি ঠিক করতে Chrome সেটিংস রিসেট করুন৷\nঠিক করুন: 08 - একটি ভিন্ন ব্রাউজার ব্যবহার করুন\nঠিক করুন: 09 - নিরাপত্তা সেটিং চেক করুন এবং অ্যান্টিভাইরাসের জন্য HTTP/পোর্ট চেকিং অক্ষম করুন\nঠিক করুন: 10 - ক্রোম ব্যবহার করে ক্ষতিকারক প্রোগ্রামগুলি সরান\nঠিক করুন: 11 - আপনার নেটওয়ার্ক ড্রাইভারের সর্বশেষ সংস্করণ ইনস্টল করুন\nঠিক করুন: 12 - আনইনস্টল করুন এবং Chrome পুনরায় ইনস্টল করুন\nঠিক করুন: 13 - হোস্ট ফাইল সম্পাদনা করুন\nব্যর্থ নেটওয়ার্ক ত্রুটি ঠিক করতে, আপনাকে প্রথমে যা করতে হবে তা হল ইন্টারনেট সংযোগ কাজ করছে কিনা তা পরীক্ষা করা। দুর্বল নেটওয়ার্কের কারণে বেশিরভাগ ভুল ধারণা ঘটে। এবং যদি আপনি লোডিং বা ডাউনলোড করতে সমস্যার সম্মুখীন হন তবে আপনার ওয়াই-ফাই পুনরায় চালু করুন এবং কমপক্ষে 60 সেকেন্ড অপেক্ষা করুন।\nএবং আমি আপনাকে একটি মোবাইল হটস্পট ব্যবহার করার পরামর্শ দিচ্ছি কারণ এটি একটি ওয়াই-ফাই রাউটারের সেরা বিকল্প। এটি আপনার জন্য সমস্ত ফাইল মসৃণভাবে ডাউনলোড করবে। এবং আপনি ইন্টারনেট সমস্যা মেরামত করার জন্য আপনার ISP এর জন্য অপেক্ষা করতে পারেন।\nবেশ কয়েকবার সমস্যা কুকিজ এবং ক্যাশের কারণে হয়, যা আমাদের সিস্টেমে সংরক্ষিত থাকে। এবং এটি ডাউনলোডে ত্রুটির কারণ হতে পারে। তাই আপনাকে আপনার ব্রাউজার কিছু পরিষ্কার করতে হবে।\nপদ্ধতি: 01 – সেটিংস বিকল্পে যান এবং একটু নিচে স্ক্রোল করুন। গোপনীয়তা এবং সেটিংস শিরোনামে, আপনি ক্লিয়ার ব্রাউজিং ডেটা বিকল্পটি দেখতে পাবেন, এটিতে ক্লিক করুন এবং এখন ক্লিয়ার ডেটা ক্লিক করুন। এটি আপনার ক্রোম ব্রাউজার থেকে সমস্ত ক্যাশে এবং কুকিজ সাফ করবে।\nপদ্ধতি: 02- বিকল্পভাবে, আপনি এই এক্সিকিউটের জন্য একটি শর্টকাট ব্যবহার করতে পারেন Ctrl+shift+del Chrome ব্রাউজারে এবং এটি ব্রাউজিং ডেটা সাফ করার জন্য উইন্ডোটি খুলবে। এবং Clear data এ ক্লিক করুন।\nকখনও কখনও আপনি একটি নিয়মিত উইন্ডোতে ফাইল ডাউনলোড করতে পারবেন না. তাই আপনাকে একটি ছদ্মবেশী উইন্ডোতে স্যুইচ করতে হতে পারে৷ ছদ্মবেশী মোড খুলতে, উইন্ডোজে Shift+CTRL+N চালান। এবং ম্যাকের জন্য, আপনি Shift+Command+N করতে পারেন। এখন, ফাইলগুলি ডাউনলোড করার চেষ্টা করুন এবং দেখুন এটি কাজ করে কিনা।\nঅনেক সময় আমরা ব্রাউজারটির কোন সংস্করণ ব্যবহার করছি তার উপর ফোকাস করি না। এবং অনেক সময়, এটি ফাইল ডাউনলোডে বাধা হয়ে দাঁড়ায়। তাই এটি আপডেট করতে নীচের কমান্ডগুলি অনুসরণ করুন:\nউপরের ডানদিকে কোণায় উপস্থিত তিনটি বিন্দুতে ক্লিক করুন।\nএখন, Help-এ ক্লিক করুন, এরপর About Google Chrome-এ ক্লিক করুন।\nএখন, যদি আপডেটগুলি উপলব্ধ থাকে, আপডেটগুলি ইনস্টল করুন এবং তারপরে ফাইলগুলি ডাউনলোড করার চেষ্টা করুন৷\nআপনি পরিবর্তে একটি নতুন Chrome প্রোফাইল তৈরি করার চেষ্টা করতে পারেন৷ একটি নতুন প্রোফাইল তৈরি করুন এবং একই ফাইল ডাউনলোড করুন। যদি এটি আপনাকে সাহায্য না করে, তাহলে পুরানো প্রোফাইল মুছে ফেলুন এবং নতুনটি ব্যবহার করুন। একটি নতুন Chrome প্রোফাইল তৈরি করার জন্য, নীচের নির্দেশাবলী মেনে চলুন:\nগুগল ক্রোমে, প্রোফাইল আইকনে ক্লিক করুন এবং তারপর অ্যাড এ ক্লিক করুন।\nএখন, আপনার Gmail অ্যাকাউন্ট দিয়ে সাইন ইন করুন বা আপনি যদি ইতিমধ্যেই অন্য কোনো প্রোফাইলের মালিক হন, তাহলে সেই অ্যাকাউন্ট দিয়ে চালিয়ে যান।\nডাউনলোড গন্তব্য ফোল্ডার পরিবর্তন করতে, ক্রোম ব্রাউজার খুলুন এবং তারপর ব্রাউজার সেটিংস খুলুন। এখন, সেটিংস পৃষ্ঠার নীচে স্ক্রোল করুন এবং Advanced এ ক্লিক করুন। আপনি এটিতে ক্লিক করার সাথে সাথে পৃষ্ঠায় আরও বিকল্প উপস্থিত হবে। এখন একটু বেশি স্ক্রোল করুন এবং ডাউনলোড শিরোনামের নীচে, আপনাকে অবশ্যই গন্তব্য ফোল্ডারটি পরিবর্তন করার বিকল্পটি দেখতে হবে। এখন আপনি আপনার অবসর অনুযায়ী ডাউনলোড গন্তব্য ফোল্ডার সেট করতে পারেন।\nক্রোম এটিতে একটি ডিফল্ট সেটিং সহ আসে। এবং আপনি আপনার প্রয়োজন অনুযায়ী এটি পরিবর্তন করতে পারেন। কিন্তু কয়েকবার ভুল সেটিংসের কারণে ফাইল ডাউনলোড করতে সমস্যা হতে পারে। তাই এর ডিফল্ট কনফিগারেশনে সমস্ত বিবরণ স্যুইচ করার জন্য:\nChrome সেটিংস খুলুন।\nনিচের দিকে স্ক্রোল করুন এবং Advanced এ ক্লিক করুন।\nএখন, আবার নিচের দিকে স্ক্রোল করুন এবং ক্লিক করুন সেটিংস তাদের আসল ডিফল্টে পুনরুদ্ধার করুন .\nএই সমস্যাটি সমাধান করার আরেকটি উপায় হল আপনার ব্রাউজার পরিবর্তন করা। আপনি যখন আপনার ব্রাউজারে এই ধরনের ত্রুটি অনুভব করেন, তখন একটি ফাইল ডাউনলোড করতে অন্য ব্রাউজার ব্যবহার করার চেষ্টা করুন। অনেক ব্যবহারকারী বলেছেন যে এই পদ্ধতির দ্বারা অসুবিধাটি সমাধান করা হয়েছে এবং তারপর আপনি ফাইলটি ডাউনলোড করতে পারেন কিনা তা পরীক্ষা করে দেখুন।\nএকটি অজানা উত্স থেকে অ্যাপ্লিকেশন এবং অনিরাপদ ফাইল চালু করার সময়, আপনার অ্যান্টিভাইরাস সফ্টওয়্যার এটি সন্দেহজনক বা ঝুঁকিপূর্ণ বিবেচনা করতে পারে। এবং এটি সেই নির্দিষ্ট উত্স থেকে ফাইল ডাউনলোড করার সময় আপনার ত্রুটির কারণ হতে পারে। তাই এটি ঠিক করতে, আপনাকে সেই সেটিংস অক্ষম করতে হতে পারে।\nআপনার অ্যান্টিভাইরাস সফ্টওয়্যার খুলুন।\nসেটিংস পৃষ্ঠায় যান।\nএখন, উন্নত সেটিংস, অতিরিক্ত, বা উপাদান সেটিংস সনাক্ত করুন যা প্রতিটিতে আলাদা হতে পারে অ্যান্টিভাইরাস প্রোগ্রাম .\nএবং HTTPS স্ক্যানিং বা এনক্রিপ্টেড সংযোগ স্ক্যানিং খুঁজুন।\nএকবার আপনি HTTP স্ক্যানিং এবং পোর্ট স্ক্যানিং এ যান। এটি আনচেক করুন এবং সমস্ত সেটিংস সংরক্ষণ করুন।\nএখন ফাইল ডাউনলোড করার চেষ্টা করুন. এবং দেখুন সমস্যা দূর হয় কিনা।\nঅবাঞ্ছিত প্রোগ্রাম অপসারণ করার জন্য, নীচে দেওয়া পদক্ষেপগুলি অনুসরণ করুন:\nআপনার খুলুন গুগল ক্রম .\nটাইপ chrome://settings/ ঠিকানা বারে এবং উন্নত বিকল্পে যান। [গুগল ক্রোম সেটিংস খুলুন]\nউন্নত বিকল্পটি নির্বাচন করুন এবং নীচে স্ক্রোল করুন যেখানে আপনি ক্লিন আপ কম্পিউটার বিকল্পটি দেখতে পাবেন।\nসন্ধানে ক্লিক করুন এবং প্রক্রিয়াটি শেষ হওয়ার জন্য অপেক্ষা করুন।\nটাস্কবারে অনুসন্ধান করে ডিভাইস ম্যানেজার খুলুন। বিকল্পভাবে, আপনিও করতে পারেন – Windows key + R। এটি রান অ্যাপ্লিকেশন খুলবে। এখন, টাইপ করুন devmgmt. এমএসসি ডায়ালগ বক্সে। এবং এন্টার চাপুন। নেটওয়ার্ক অ্যাডাপ্টারগুলিকে প্রসারিত করুন এবং সেগুলিকে আপডেট বা আনইনস্টল করতে অ্যাডাপ্টারগুলিতে ডান-ক্লিক করুন৷\nতবুও কি আপনার ক্রোমের সমস্যার সমাধান হয়নি? তারপরে আপনি Chrome ব্রাউজার আনইনস্টল করে এবং তারপরে এটি পুনরায় ইনস্টল করতে পারেন। প্রথমে আপনার ক্রোম ব্রাউজার আনইনস্টল করুন এবং ক্রোমের অফিসিয়াল ওয়েবসাইট থেকে পুনরায় ইনস্টল করুন এবং এখন আপনার প্রয়োজন অনুযায়ী সমস্ত সেটিংস সেট আপ করুন। এবং তারপর আপনার সমস্যার সমাধান হয়েছে কিনা তা পরীক্ষা করুন। Chrome আনইনস্টল করার জন্য:\nটাস্কবারে Chrome সার্চ করুন।\nএবার বর্ণিত অপশন থেকে Uninstall এ ক্লিক করুন। এবং আনইনস্টল প্রক্রিয়ার সাথে এগিয়ে যান।\nহোস্ট ফাইল সম্পাদনা করার জন্য, নিম্নলিখিত পদক্ষেপগুলি অনুসরণ করুন:\nউইন্ডোজ কী + আর কমান্ড কার্যকর করে রান খুলুন।\nএবার কপি-পেস্ট করুন C:windowssystem32drivers etc ইনপুট উইন্ডোতে এবং এন্টার টিপুন।\nফাইলের নাম হিসাবে খুলুন হোস্ট নোটপ্যাডে\nধারণকারী সমস্ত লাইন সরান 127.0.0.1 clients2.google.com এবং ফাইল সংরক্ষণ করুন। এবং যদি এই ধরনের কোনো এন্ট্রি বিদ্যমান না থাকে, তাহলে ফাইলটিতে কোনো পরিবর্তন করবেন না।\nএখন, উইন্ডোজ ডিফেন্ডার ফায়ারওয়াল বা আপনার কাছে থাকা যেকোনো অ্যান্টিভাইরাস দিয়ে ম্যালওয়ারের জন্য আপনার ডিভাইস স্ক্যান করুন এবং ফাইলটি আবার ডাউনলোড করার চেষ্টা করুন।\nপ্রথমত, সমস্ত সেটিংস ডিফল্টে রিসেট করুন এবং সমস্ত ক্যাশে ফাইল সাফ করুন। এখন আপডেটের জন্য চেক করুন. যদি আপডেট পাওয়া যায়, সেগুলি ইনস্টল করুন। এবং এখন এটি কাজ করে কিনা তা পরীক্ষা করুন। যদি এটি না হয়, Chrome পুনরায় ইনস্টল করার চেষ্টা করুন।\nছদ্মবেশী উইন্ডোতে একই ফাইল ডাউনলোড করার চেষ্টা করুন। ডাউনলোড ত্রুটি এখনও বিরাজ করলে, আপনার অ্যান্টিভাইরাস সেটিংস চেক করতে ভুলবেন না। এটা হতে পারে যে আপনার অ্যান্টিভাইরাস ডাউনলোড ব্লক করছে। এবং যদি কিছুই আপনাকে সাহায্য না করে, তাহলে অন্য কিছু ব্রাউজারে ফাইল ডাউনলোড করার চেষ্টা করুন।


“সেই আশ্চর্য সুন্দর চোখ দুটি” –লেখক : ডাঃ সুনীল কুমার বিশ্বাস –\nজীবনে ঘটে যাওয়া কতই না থাকে না বলা কথা না বলা স্মৃতি, তার সাথে থাকে না বলা কত বেদনা আর মধুর গীতি। যে কথা কাউকে কখনো বলা হয়নি লজ্জায় অথবা হয়নি প্রয়োজন, সে কথা বলার জন্য মন কেন হল উতলা; কেন হল আজ উচাটন।\nপ্রয়োজনেই কি মানুষ মনের কথা বলে,থাকে কিছু কথা- যা বলার জন্য মন হয় আকুল; যা বলতে না পারলে মন হয়ে যায় অস্থির ও ব্যাকুল। স্কুলের গণ্ডি পার হয়ে প্রথম শহরে আসা ভীরু ভীরু আর লাজুক লাজুক মন, মনে ছিল কত আশা আরো কত স্বপ্ন যে রঙিন।\nগ্রামের সোঁদা মাটির গন্ধ এখনও লেগে রয়েছে শরীরে, তা হারিয়ে যায়নি শহরের কৃত্রিম গন্ধে পড়েনি ঢাকা আবীরে। ইন্টার ক্লাসে পড়বো বলেই তো শহরে আগমন,\nশহরের নামকরা একটি কলেজে ভর্তি হলাম সেদিন। কলেজ ছাত্রাবাসে সিট হলো না, শেষে একটা বড় মেস বাড়িতেই হল থাকার আয়োজন, মেস বাড়িতে থাকার সুযোগ সুবিধা তেমন না থাকলেও সদস্য ছিল ৪০জন। মেসবাড়ি হতে কলেজের দূরত্ব খুব বেশি দূর নয় বড়জোর এক কিলোমিটার, গ্রামের ছেলে আমি হাঁটতে অভ্যস্ত ছিলাম তাই অত টুকু পথ হাঁটতে কোনই সমস্যা হতো না আমার।\nপ্রতিদিন একই সাথে কলেজে যাই পায়ে হেঁটে বেশ কয়েকজন বন্ধু মিলে, তাদের মধ্যে দুইজন মেয়ে বন্ধু ছিল আমাদের দলে। মেয়ে দুজন কোন দিকে তাকাতো না চলত আপন-মনে, যদি তারা থাকতো সামনে, আমরা ছেলেরা থাকতাম পিছনে। এমনি করেই চলছিল দিন হঠাৎ একজোড়া ডাগর চোখ পড়ে আমার চোখের উপরে,\nহঠাৎ লজ্জায় লাল হয়ে যায় মুখটি তাহার,চোখ ফিরায়ে নেয় তাড়াতাড়ি করে। প্রতিদিন একই পথে চলছি মোরা সাথে থাকত সেই দুটি মেয়ে, কারো সাথে কারো কথা নেই অজানা লজ্জা কিংবা ভয়ে। আবার একদিন সেই আগের জনের সাথে হয়ে যায় চোখাচোখি কিভাবে, লজ্জায় চোখ দুটি ঘুরিয়ে নেয় যেন কিছুই হয়নি এমনি ভাবে। নাম না জানা বন্ধু মোরা হয়নি পরিচয়, মুখে কথা না হলেও চোখে চোখে হয়। মেয়ে দুটি থাকতো মেস বাড়ি কাছাকাছি কোন বাড়ীতে হয়ত হবে, সে কথাটি ও জানা হয়নি কারন হয়ত না জানাই রয়ে যাবে। তবুও চলার পথে হঠাৎ করে হয়ে যায় চোখাচোখি, চোখ শুধু নয়কো সেটা ছিল যেন কাজল ভ্রমর চোখ, আমিও চেয়ে দেখি। এমন হলো যে পথে কিংবা ক্লাসে সেই চোখের উপর পড়বেই আমার চোখ, বেশিক্ষণ নয় দেখি শুধু মাত্র এক পলক যদি সে তাকায় ক্ষণিক।\nকোনদিন কারো সাথেই কারও হয়নি কথা বলাবলি, মুখে কথা না হলেও চোখে চোখে হয় কত কথা চালাচালি।\nকলেজের নিয়ম হয়েছিল এমন যে ছেলেদের সাথে মেয়েদের কথা বলা বারণ, সবার মনে একটাই ভাবনা যদি কেউ কিছু মনে করে বন্ধুরা যদি ক্ষ্যাপায় এটাই কারন। পরীক্ষা এলে যেন সবার বুকের মধ্যে শুরু হয়ে যায় ডিবডিবানি কোন এক অজানা আশঙ্কায়, পরীক্ষা হয়ে গেল এর মধ্যে কারো সাথে কারো হয়নি দেখা,\nহয়তো আর কোনদিন দেখাই হবে না মনটা হয়ে গেল ফাঁকা। অবশেষে প্রাকটিক্যাল পরীক্ষাও শেষ হয়ে গেল-শেষ পরীক্ষা ছিল রসায়ন, পরীক্ষা শেষে ল্যাবরেটরী হতে বের হচ্ছি সামনেই অপেক্ষা করছিল সেই দুটি নয়ন, প্রথমে সেই আমাকে জিজ্ঞাসিল পরীক্ষা কেমন হলো? জবাবে আমিও বললাম হয়েছে মোটামুটি ভালো।\nব্যাস দুই বছরে শুধু এতোটুকু কথা অথচ আমরা ছিলাম একই ক্লাসের ছাত্র, দুই বছরে শুধুই হয়েছে চোখাচোখি আর দেখাদেখি মাত্র। যৌবনের পাঁপড়িগুলো তখনো হয়নি প্রস্ফুটিত মোদের, তাই এর বেশি কথা বলা আর হয়ে ওঠেনি আমার কিংবা তার। তারপর পরীক্ষার ফল বের হলে সবার মধ্যে ছোটাছুটি শুরু হয়ে যায়, নতুন পথের সন্ধানে কেউবা মেডিকেলে,কেউবা প্রকৌশলে,কেউবা বিশ্ববিদ্যালয়। আমার হলো মেডিক্যালে তার কোথায় হয়েছিল জানিতে পারি না হায়! তার সাথে আর দেখা হয়নি সারাটি জীবন ভর এমনি করে সে হারিয়ে যায়।\n৫১টি বছর পর হঠাৎ তার কথা কেন মনে পড়িল বসন্তের এই মায়াবী সন্ধায়? তার সাথে যদি সত্যিই আবার দেখা হয়, নিশ্চয়ই জিজ্ঞাসিবে এতদিন ছিলেন কোথায়? নগর বন্দর সাগর-মহাসাগর পাড় হয়ে ভ্রমেছি কত দেশ কত প্রান্তর, তার মত ভ্রমর কাজল আশ্চর্য সুন্দর চোখের দেখা কোথাও পাইনি আর!!!\nTOPICS ডাঃ সুনীল কুমার বিশ্বাস\nPrevious: রাজবাড়ীর গঙ্গাপ্রসাদপুরে একাধিক বাড়ীতে আগুনের ঘটনায় গ্রেপ্তার ২ –\nNext: লকডাউন : দৌলতদিয়া লঞ্চ ও ফেরি ঘাটে ঘরমুখি যাত্রীদের উপচে পড়া ভিড় –


প্রকাশিত: ০৮:৫২ পিএম, ১৭ জানুয়ারি ২০২০\nসড়কে জীবনের নিরাপত্তার বিষয়ে চালকদের উদ্দেশে চলচ্চিত্র তারকা সাইমন সাদিক বলেছেন, 'শুধু আপনার জীবনই নয়, আপনার পরিবারের কথা অন্যের পরিবারের কথা ভেবে চালক হিসেবে দক্ষতার পরিচয় দিতে হবে। দুর্ঘটনার পর অনেক সময় আপনারা আন্দোলনে নামেন। আমরা আন্দোলন চাই না, কোনো দুর্ঘটনা, মৃত্যু চাই না। কারণ আপনার দিকে তাকিয়ে থাকে যেমন একটা পরিবার, তেমনি যিনি আপনার যানবাহনে বসে আছেন তার দিকেও তাকিয়ে অনেক মুখ। আমাদের সবাইকে ভাবতে হবে যে, সময়ের চেয়ে জীবনের মূল্য বেশি। কোনো অপমৃত্যু আমাদের কাম্য নয়।'\nশুক্রবার (১৭ জানুয়ারি) সড়ক নিরাপত্তা আইন-২০১৮ সম্পর্কে সচেতনতা বৃদ্ধির লক্ষ্যে এবং পথচারীর নিরাপত্তা সম্পর্কে রিকশা, যানবাহন, মোটরসাইকেল ও রাইড শেয়ারিং অ্যাপসের চালকদের প্রশিক্ষণ দেয় বেসরকারি উন্নয়ন সংস্থা পাথওয়ে। বিকেল ৫টায় রাজধানীর মিরপুর-৬ এর বি ব্লকের ২নং সড়কের ১নং হাউজে সংস্থার কার্যালয়ে দুই ঘণ্টাব্যাপী প্রশিক্ষণ ও সচেতনতামূলক এ কর্মসূচির চলে। অনুষ্ঠানে অতিথি হিসেবে উপস্থিত থেকে এসব কথা বলেন চলচ্চিত্র তারকা সাইমন সাদিক।\nসড়কে না হেঁটে ফুটপাত ব্যবহারের জন্য পথচারীদের প্রতি অনুরোধ জানিয়ে তিনি বলেন, 'হঠাৎ করে সড়কে নেমে ৭০/৮০ কিলোমিটার স্পিডের গাড়ি থামিয়ে দেবেন না। আগে জীবন, তারপর সময়। ট্রাফিক নির্দেশনা অমান্য করে গতিসম্পন্ন গাড়ি থামাতে গিয়ে মৃত্যু ডেকে আনবেন না। আশা করছি, এ প্রশিক্ষণ ও সচেতনতামূলক কর্মসূচির মাধ্যমে অংশগ্রহণকারী চালক ভাইরা সড়কে দক্ষ চালকের পরিচয় দেবেন।'\nকর্মশালায় অংশগ্রহণকারীদের নতুন সড়ক নিরাপত্তা আইন ও সড়কে যানবাহন চালনা, যাত্রী-পথচারী নিরাপত্তার নানা দিক নিয়ে বিস্তারিত আলোচনা করেন বুয়েটের দুর্ঘটনা গবেষণা ইনস্টিটিউটের সহকারী অধ্যাপক কাজী সাইফুন নেওয়াজ।\nতিনি বলেন, 'দুর্ঘটনা তখনই বেশি ঘটে যখন সড়কে যানবাহন কম থাকে বা তুলনামূলক ফাঁকা থাকে। কারণ কে আগে বা পরে যাবে সে সম্পর্কে না জেনে যানবাহনের গতি বাড়িয়ে দিয়ে ঝুঁকি তৈরি করে। কোন যানবাহন জরুরি কোনটা কম জরুরি তা অধিকাংশ চালকই জানে না। নতুন নতুন যানবাহন সড়কে নামলেও চালকের মানসিকতা ও জ্ঞান সেকেলে। তাছাড়া সড়কের অবস্থা এবং সংকেতগুলো বুঝে না।'\nতিনি বলেন, 'সড়কে দুর্ঘটনা শুধু চালকের কারণেই ঘটে না। পথচারী ও কখনো কখনো যাত্রীর বেপরোয়া মানসিকতার কারণে ঘটে। তবে চালক হিসেবে দুর্ঘটনার দায়টা বেশি। কারণ দুর্ঘটনা ঘটলে প্রথম দায় চাপানো হয় চালক-হেলপারের ওপরে।'\nতিনি বলেন, 'রাগ-ক্ষোভ ও বিরূপ মেজাজ নিয়ে ড্রাইভিং সিটে বসবেন না। বেপরোয়াভাবে রেষারেষি করে গাড়ি চালাবেন না। ইনডিকেটর, টায়ার, ব্রেক সবসময় চেক করবেন। দুর্ঘটনা ঘটলে নতুন আইনে চালক দায়ী হতে পারেন, কিংবা মৃত্যু ও পঙ্গুত্ব ডেকে আনতে পারেন। সবচেয়ে বড় বিষয় ড্রাইভিং সিটে বসা মানে সব যাত্রীর নিরাপত্তা কিংবা অন্য পরিবহনের যাত্রীর দায়িত্ব সম্পর্কে সচেতন থাকতে হবে।'\nবাংলাদেশ ড্রাইভার্স ট্রেনিং সেন্টারের মহাপরিচালক ট্রেনিং (থিওরি অ্যান্ড রোড) মো. মিজানুর রহমান বলেন, 'সরকার সিটি করপোরেশনের মাধ্যমে ২৭ হাজার ৭৯৩ রিকশা এবং দুই হাজার ভ্যানসহ মোট ২৯ হাজার ৭৯৩টির লাইসেন্স প্রদান করেছে। কিন্তু পরিসংখ্যানে দেখা যায় এরপরেও কয়েক লাখ লাইসেন্সবিহীন রিকশা ও ভ্যান সড়কে বিভিন্ন স্থানে চলাচল করছে। কোনো রিকশাচালকেরই সড়ক ব্যবহার বিধির ওপর প্রাতিষ্ঠানিক শিক্ষা নেই।'\nপাথওয়ে'র নির্বাহী পরিচালক মো. শাহিন বলেন, 'মোটরসাইকেল এবং রাইড শেয়ারিং চালকদের ক্ষেত্রেও দেখা যাচ্ছে অধিকাংশ চালকদের তেমন কোনো প্রাতিষ্ঠানিক শিক্ষা নেই। যার ফলে দেখা যাচ্ছে সড়কে বিশৃঙ্খলা সৃষ্টি হচ্ছে এবং তারা বিভিন্ন সময়ে সড়ক দুর্ঘটনার প্রধান কারণ হয়ে দাঁড়াচ্ছেন। এছাড়াও দেখা যাচ্ছে, মহাসড়ক গুলোতে নসিমন, করিমন ও ইজি বাইকসহ বিভিন্ন ধরনের ছোট এবং মাঝারি যানবাহন চলাচল করছে। এগুলোর চালকরা সঠিকভাবে সড়ক ব্যবহার করছেন না। ফলে বিভিন্ন ধরনের দুর্ঘটনার সৃষ্টি হচ্ছে। তাই যত দ্রুত সম্ভব তাদেরকে একটি প্রশিক্ষণের আওতায় নিয়ে আসতে হবে। যাতে করে তারা সড়কের শৃঙ্খলা ফিরিয়ে আনতে পারে এবং সড়ককে নিরাপদ রাখতে পারে। আমরা পাথওয়ের মাধ্যমে সেই কাজটিই করছি।'


একজন হুমায়ুন রশীদ চৌধুরী – বিন্দুবাংলা টিভি\nBiplob Sikderজুলাই ১০, ২০২০\n১০ জুন ২০২০, বিন্দুবাংলা টিভি. কম,\nমো. শফিকুল আলম,\nবাংলাদেশ প্রতিদিন :\nআন্তর্জাতিক খ্যাতিসম্পন্ন কূটনীতিক ও বাংলাদেশ জাতীয় সংসদের স্পিকার হুমায়ুন রশীদ চৌধুরী ২০০১ সালের ১০ জুলাই এ পৃথিবী থেকে চিরবিদায় নেন। আমার জীবনে এ দিনটি যেন এক অপেক্ষার লগ্ন হয়ে দাঁড়িয়েছে। যত দিন বেঁচে থাকব তত দিন ভালোবাসা আর কৃতজ্ঞতা প্রকাশের জন্য এ দিনটির অপেক্ষায় থাকব। স্পিকার স্যার মারা যাওয়ার পরও তাঁর প্রিয় সহধর্মিণী মাহজাবীন চৌধুরী তাঁদের একমাত্র পুত্র নোমান রশীদ চৌধুরী ও একমাত্র কন্যা নাসরিন করিম চৌধুরীর সঙ্গে আমার ঘনিষ্ঠ যোগাযোগ ছিল।\nদুঃখের বিষয়, তাঁরা কেউ আর আজ বেঁচে নেই। ১৯৭৫-এর ১৫ আগস্ট স্বধীনতাবিরোধী পরাজিত শক্তি জাতির জনককে নির্মমভাবে সপরিবারে হত্যা করে। প্রবাসে থাকায় তাঁর দুই কন্যা আজকের মাননীয় প্রধানমন্ত্রী শেখ হাসিনা ও শেখ রেহানা সৌভাগ্যক্রমে অলৌকিকভাবে বেঁচে যান। হতে পারে বাবার সারা জীবনের স্বপ্ন দুঃখী মানুষের মুখে হাসি ফোটানোর পথ সুগম করার জন্য পরম করুণাময় তাঁদের ঘাতকের নির্মম বুলেট থেকে রক্ষা করেছিলেন। সেই দুঃসময়ে জার্মানিতে রাষ্ট্রদূতের দায়িত্ব পালনকালে হুমায়ুন রশীদ চৌধুরী জাতির জনকের দুই কন্যাকে আশ্রয় দিয়ে শুধু মানবিক দায়িত্বই পালন করেননি, সেদিন বাঙালি জাতির মুখও রক্ষা করেছিলেন। আমার বিশ্বাস, স্বাধীনতাপ্রিয় বাঙালি তাঁকে এ বিশেষ কারণেও চিরদিন শ্রদ্ধার সঙ্গে স্মরণ করবে। একজন বাঙালি হিসেবে আমিও তাঁকে এ কারণেই ভালোবাসি, শ্রদ্ধা করি।\nকিন্তু ঘটনাক্রমে ১৯৯১ সালের শেষ দিকে এই মহান মানুষটির সঙ্গে আমার শুধু পরিচয়ই নয়, আমৃত্যু আত্মার সম্পর্ক গড়ে ওঠে।\nকুমিল্লার হোমনা-দাউদকান্দির যে নিভৃত এলাকায় আমার জন্ম, রাজধানী ঢাকার অতিনিকটবর্তী হলেও এ ভূখন্ডটি ছিল চারদিক থেকে নদী দ্বারা বিচ্ছিন্ন একটি দুর্গম চরাঞ্চল। জনমদুঃখী মানুষের করুণ চিত্র সেই শৈশব-কৈশোরে চোখের সামনে দেখেছি। প্রায় সারা বছরই হাঁটু কিংবা কোমর পানি ভেঙে মানুষকে এক স্থান থেকে অন্য স্থানে চলাফেরা করতে হতো। প্রসব বেদনায় কাতর কোনো মা কিংবা অশীতিপর বৃদ্ধ-বৃদ্ধাকে খাটিয়ায় করে চিকিৎসার জন্য কোথাও নিতে পথিমধ্যেই মৃত্যুবরণ করেছেন, এমন অসংখ্য বেদনার স্মৃতি এখনো মনকে নাড়া দেয়। প্রান্তিক ক্ষুদ্র চাষি ও হতদরিদ্র জনগোষ্ঠী পরিবার-পরিজন নিয়ে কর্মসংস্থানের অভাবে সারা বছর অনাহারে-অর্ধাহারে কাটাতে হতো। ছিল না কোনো ন্যূনতম রাস্তাঘাট, যোগাযোগব্যবস্থা, ছিল না শিক্ষা-দীক্ষার তেমন কোনো সুযোগ। এরূপ বাস্তবতায় মুক্তির পথ হিসেবে একটি প্রশাসনিক থানা গঠনের দাবি এ অঞ্চলের মানুষের মধ্যে প্রবল হয়ে ওঠে। কত মন্ত্রী-এমপি নেতা যান-আসেন কিন্তু ওদের ভাগ্যের কোনো পরিবর্তন ঘটেনি। ছাত্রজীবন থেকেই অনেকটা অজান্তেই এলাকাবাসীর এ দুঃখ দূর করার স্বপ্ন আমার বুকে বাসা বাঁধে\nঢাকা বিশ্ববিদ্যালয়ে পড়া অবস্থায় এ স্বপ্ন বাস্তবায়নের তাগিদ আমার মধ্যে প্রবল হয়ে ওঠে। আমি সুযোগ খুঁজতে থাকি! কিন্তু মনে মনে প্রতিজ্ঞা করি আমার প্রিয় এলাকাবাসীর আজন্ম লালিত স্বপ্ন একটি প্রশাসনিক থানা গঠনের মধ্য দিয়ে এ দুঃখকে একদিন আমি দূর করবই ইনশা আল্লাহ। মহান মুক্তিযুদ্ধের চেতনা ও জাতির জনকের আদর্শকে রাজনীতির আদর্শ হিসেবে আত্মস্থ করেছি। তাই চাকরি-বাকরি করব না, রাজনীতিকেই দেশের মানুষের সেবা করার ব্রত হিসেবে বেছে নিই, আজও সেই পথেই আছি। তাই ছাত্রজীবন শেষ করে দলের তৃণমূলের কর্মী হয়ে গ্রামে ফিরে যাই। ১৯৯১ সালের জাতীয় সংসদ নির্বাচনে তৎকালীন কুমিল্লা-১ (হোমনা-দাউদকান্দি) আসন থেকে আওয়ামী লীগের সর্বকনিষ্ঠ প্রার্থী হিসেবে (প্রথম) দলের মনোনয়ন পাই, যদিও তিন সপ্তাহ পর দলের নির্দেশে নির্বাচন থেকে সরে দাঁড়াই। কিন্তু হাল ছাড়িনি। অবশেষে দীর্ঘ ২৩ বছর পর হত্যা, ক্যু ও ষড়যন্ত্র মোকাবিলা করে জাতির জনকের কন্যা জননেত্রী শেখ হাসিনার নেতৃত্বে ১৯৯৬-এর সংসদ নির্বাচনে জনতার রায় নিয়ে আওয়ামী লীগ সরকার গঠন করে। বঙ্গবন্ধুকন্যা শেখ হাসিনা প্রধানমন্ত্রী ও হুমায়ুন রশীদ চৌধুরী জাতীয় সংসদের স্পিকার নির্বাচিত হন। শুরু হয় আমার জীবনের এক নতুন অধ্যায়ের। একদল তরুণ ও কিছু বিশ্বস্ত সহকর্মীকে সঙ্গে নিয়ে দীর্ঘদিনের লালিত স্বপ্ন একটি প্রশাসনিক থানা গঠনের বার্তা নিয়ে গ্রাম থেকে গ্রামান্তরে ঘুরে বেড়াই।\nএরই ধারাবাহিকতায় আমাকে সভাপতি করে গঠিত হয় ‘মেঘনা উপজেলা বাস্তবায়ন কমিটি’। সে কমিটির আমন্ত্রণে স্পিকার হুমায়ুন রশীদ চৌধুরী ১৯৯৭-এর ১৭ মে রামপুর রাজারস্থ চরাঞ্চলে এসে আমার সভাপতিত্বে অনুষ্ঠিত স্মরণকালের বৃহত্তম জনসভায় মাননীয় প্রধানমন্ত্রী শেখ হাসিনার পক্ষ থেকে ‘মেঘনা’ নামে একটি উপজেলা গঠনের আশ্বাস দেন। অবশেষে ১৯৯৮ সালের ২৬ আগস্ট নিকার-এর ৮৩তম সভায় মাননীয় প্রধানমন্ত্রী শেখ হাসিনা ‘মেঘনা উপজেলা’ গঠনের প্রস্তাব অনুমোদন করেন। সেই থেকে বাংলার মানচিত্রে আরেকটি উপজেলার সৃষ্টি হয়। পূরণ হয় আমার আজীবনের স্বপ্নসাধ। আমি এ উপজেলার প্রথম প্রতিষ্ঠাতা উপজেলা চেয়ারম্যান ও উপজেলা আওয়ামী লীগের সভাপতি নির্বাচিত হই। রাস্তাঘাট, পুল, কালভার্ট, অফিস-আদালত, ব্যাংক, হাসপাতাল, ঘরে ঘরে বিদ্যুৎ ইত্যাদি সুষম উন্নয়নের মধ্য দিয়ে মেঘনা উপজেলা যেন আজ এগিয়ে চলছে দুর্বার গতিতে। রাজধানী ঢাকার সঙ্গে সরাসরি যোগাযোগ স্থাপন, রাস্তার মোড়ে মোড়ে দোকানপাট, হাজার হাজার বেকার যুবক-যুবতীর কর্মসংস্থান, দৃষ্টিনন্দন দালান-কোঠা নির্মাণ ইতোমধ্যেই এক অবিশ্বাস্য ও বিস্ময়কর পরিবর্তন সাধিত হয়েছে; যা কল্পনাকেও হার মানায়। এ সবকিছুর মূলেই ‘মেঘনা উপজেলা’র প্রতিষ্ঠা। আমিও একদিন থাকব না। মেঘনা উপজেলা থাকবে। দুঃখী মানুষের নেত্রী, বিশ্বমানবতার মা, মাননীয় প্রধানমন্ত্রী দেশরত্ন শেখ হাসিনার মহানুভবতার কথা মেঘনাবাসী কোনো দিনই ভুলবে না, কোনো দিন ভুলবে না হুমায়ুন রশীদ চৌধুরীর অবদান ও তাঁর অমর স্মৃতি।\nলেখক : সভাপতি, মেঘনা উপজেলা আওয়ামী লীগ ও সাবেক উপজেলা চেয়ারম্যান, কুমিল্লা।\nপ্রয়াত স্পীকার হুমায়ুন রশিদ চৌধুরী মেঘনার প্রতিচ্ছবি।